Σακούλες βλεφάρων και μαύροι κύκλοι\nΟι σακούλες των βλεφάρων και οι μαύροι κύκλοι είναι δύο από τους πιο συχνούς λόγους για τους οποίους οι ασθενείς επισκέπτονται το ιατρείο επιζητώντας μία σωστή γνώμη και αντιμετώπιση στο πρόβλημά τους. Οι περισσότεροι ασθενείς έχουν το ίδιο συχνό παράπονο: «Έχω παρατηρήσει τα προηγούμενα χρόνια αυτούς τους μαύρους κύκλους και τις σακούλες, με κάνουν να φαίνομαι κουρασμένη, αλλά και να αισθάνομαι κουρασμένη». Κάθε ασθενής θα έχει μια διαφορετική ιστορία να διηγηθεί.\nΌπως θα δείτε παρακάτω υπάρχουν διάφορες αιτίες για την εμφάνιση των μαύρων κύκλων. Διαφορετικές αιτίες επίσης μπορεί να δημιουργήσουν τις λεγόμενες σακούλες στα κάτω βλέφαρα. Πριν χαραχθεί κάποιο πλάνο ανανέωσης θα πρέπει να εκτιμηθούν όλες οι μεταβλητές και να σχεδιαστεί ένα εξατομικευμένο πλάνο για κάθε ασθενή. Κάποιοι χειρουργοί γνωρίζουν μόνο μία τεχνική σε ένα χειρουργείο, και θα χρησιμοποιήσουν αυτή τη στάνταρ τεχνική που έχουν, την ίδια ακριβώς, σε κάθε ασθενή που εμφανίζεται στο γραφείο τους για εκτίμηση. Το πρόβλημα με αυτή τη γενικευμένη προσέγγιση είναι ότι εάν χρησιμοποιηθεί η ίδια τεχνική σε όλους, τα αποτελέσματα μπορεί να είναι μη επιθυμητά. Αυτό το οποίο πρέπει να εφαρμόζεται είναι ότι ανάλογα με την περίπτωση θα πρέπει να χρησιμοποιείται διαφορετική τεχνική.\nΌπως θα δείτε δεν μπορούν να βοηθηθούν όλοι από τις ελάχιστα επεμβατικές τεχνικές θεραπείες αλλά και ούτε όλοι θα χρειαστούν χειρουργείο. Στην τακτική μας υπάρχουν πολλοί τρόποι για την ανανέωση των κάτω βλεφάρων μόνο, και η καλύτερη θεραπεία για εσάς θα είναι διαφορετική απ’ αυτή των φίλων ή γειτόνων σας.\n1. Γιατί έχω σακούλες στα κάτω βλέφαρα;\nΟι σακούλες στα κάτω βλέφαρα συμβαίνουν γιατί υπάρχει πρόπτωση-κήλη του λίπους του οφθαλμικού κόγχου, χαλάρωση των στηρικτικών συνδέσμων του οφθαλμού, απώλεια του λίπους στο πρόσωπο, βαρύτητα, αφυδάτωση των ιστών και χαλάρωση του δέρματος.\nΠρόπτωση-κήλη του κογχικού λίπους: Υπάρχει μία δομή η οποία λέγεται διάφραγμα και βρίσκεται στα βλέφαρα η οποία βοηθάει το περιεχόμενο του οφθαλμικού κόγχου από το να μετακινηθεί μπροστά.\nΈνας λόγος που δημιουργούνται σακούλες στα κάτω βλέφαρα είναι ότι αυτή η δομή αδυνατίζει με το καιρό και το λίπος που θα έπρεπε φυσιολογικά να είναι μέσα στον οφθαλμικό κόγχο μετακινείται μπροστά.\nΣε αυτή τη φωτογραφία μπορείτε να δείτε το λίπος που προπίπτει στο κάτω βλέφαρο, και το οποίο μετακινείται μπροστά ως αποτέλεσμα της λέπτυνσης και χαλάρωσης του διαφράγματος με την πάροδο της ηλικίας.\nΗ πρόπτωση του κογχικού λίπους είναι μία από τις αιτίες των μαύρων κύκλων.\nΣυνήθως τα αίτια των μαύρων κύκλων που μπορεί να διαγνωστούν είναι:\n1. Δομική σκιά – εξαρτάται από τα γονίδια, τη σχέση των ορίων των οστών του οφθαλμικού κόγχου σε σχέση με το βολβό του οφθαλμού κλπ.\n2. Φλεγμονές (π.χ. παραρρινοκολπίτις).\n3. Αλλεργίες (αλλεργική επιπεφυκίτιδα, ξηρός οφθαλμός, βλεφαρίτις κλπ.).\n4. Χαλάρωση δέρματος και τενόντων.\n5. Πρόπτωση λίπους.\n6. Λέπτυνση δέρματος - κατά αυτόν τον τρόπο το υποκείμενο πλούσιο φλεβικό δίκτυο αποκαλύπτεται και τα φλεβίδια δίνουν μία χροιά σκούρα μπλέ με αποτέλεσμα την εμφάνιση μαύρων κύκλων.\n7. Ηλιακή βλάβη – σκούρο δέρμα.\n9. Ορμονικές παράμετροι.\n10. Έλλειψη ύπνου, ξενύχτια, ποτά, κατακράτηση υγρών κλπ.\nΚάθε ένας από τους παραπάνω παράγοντες θα πρέπει να εξεταστεί από τον Dr. Τράκο. Κάθε παράγοντας μπορεί να παίζει ένα διαφορετικό ρόλο στο πρόβλημα του κάθε ασθενούς και θα πρέπει να σχεδιαστεί ένα συγκεκριμένο πλάνο από τον ειδικό.\nΗ βλεφαροπλαστική κάτω βλεφάρων μπορεί να διορθώσει τις σακούλες στα κάτω βλέφαρα.\nΤι είναι βλεφαροπλαστική κάτω βλεφάρων;\nΗ βλεφαροπλαστική (προέρχεται ετυμολογικά από τη λέξη βλέφαρο και πλαστική που σημαίνει δίνω σχήμα, πλάθω κάτι, δίνοντάς του μία καλύτερη μορφή) είναι μία από τις πιο συχνές επεμβάσεις, οι οποίες πραγματοποιούνται στην πλαστική χειρουργική του προσώπου για κοσμητικούς ή λειτουργικούς λόγους.\nΤα μάτια μας είναι από τα πρώτα σημεία στα οποία φαίνονται τα σημάδια του χρόνου. Καθώς περνάει η ηλικία εμφανίζεται περίσσεια δέρματος ή πρόπτωση λίπους στα κάτω βλέφαρα τα οποία δυστυχώς μας κάνουν να φαινόμαστε κουρασμένοι. Η πρόπτωση στα κάτω βλέφαρα μπορεί να κάνει ακόμα και νέα άτομα να δείχνουν κουρασμένα, παρά την απουσία εμφανούς περίσσειας δέρματος. Η χειρουργική των βλεφάρων, η βλεφαροπλαστική, είναι η αφαίρεση υπερβολικού χαλαρού ή ρυτιδιασμένου δέρματος καθώς επίσης και μερικές φορές λίπους ή και η επανατοποθέτησή του, το άπλωμά του στα κάτω βλέφαρα. Αυτό αντιμετωπίζει τη χαλάρωση των βλεφάρων και τις σακούλες κάτω από τα μάτια που μπορούν να δημιουργήσουν μία γηρασμένη ή κουρασμένη εμφάνιση.\nΕάν η χαλάρωση των κάτω βλεφάρων προκαλείται από τη χαλάρωση του στηρικτικού συνδέσμου στο όριο του κόγχου θα χρειαστεί να γίνει μία επέμβαση τεντώματος των κάτω βλεφάρων( κανθοπλαστική ή κανθοπηξία), ώστε να αποκτήσουν την προηγούμενή τους μορφή και σχήμα και χωρίς ν’ αλλάξει το φυσικό σχήμα των ματιών, κάτι που είναι η δουλειά του απόλυτα ειδικού. Η βλεφαροπλαστική μπορεί να αποκαταστήσει μία πιο νεανική και ξεκούραστη εμφάνιση.\nΤι μπορεί να επιτύχει η βλεφαροπλαστική;\nΤα μάτια θα γίνουν πιο ξεκούραστα και θα αποκτήσουν μια ζωντάνια μετά από τη χειρουργική επέμβαση βλεφάρων, αποκτώντας ένα καλύτερο σχήμα. Το αποτέλεσμα είναι μία πιο ξεκούραστη εμφάνιση των ματιών καθώς και μία γλύκανση των ρυτίδων.\nΘα δείχνετε πιο φρέσκια ή φρέσκος -αφού και οι άνδρες έχουν δικαίωμα όπως και οι γυναίκες-, σαν να επιστρέψατε μόλις από διακοπές. Ακόμα όμως και έτσι η επέμβαση δεν θα αφαιρέσει όλες τις ρυτίδες γύρω από τα μάτια, ειδικά τις ρυτίδες που δημιουργούνται με το γέλιο.\nΠολύ συχνά τα αποτελέσματα είναι τόσο φυσικά που οι φίλοι και οι συνάδελφοι θα σχολιάζουν το πόσο φρέσκια ή καλά δείχνετε, χωρίς να αντιληφθούν ότι έχει γίνει κάποια επέμβαση. Η βλεφαροπλαστική των κάτω βλεφάρων μπορεί να γίνει από μέσα από το βλέφαρο χωρίς εξωτερική τομή, έτσι ώστε να μην υπάρχει εμφανής ουλή ή τομή στην περίπτωση που οι σακούλες των κάτω βλεφάρων προκαλούνται από την κήλη του λίπους χωρίς περισσευούμενο δέρμα.\nΣε αυτή την απεικόνιση μπορείτε να δείτε την προσπέλαση (διακεκομμένη γραμμή) μέσα από την εσωτερική επιφάνεια του κάτω βλεφάρου (προσπέλαση δια του επιπεφυκότα).\nΣε περίπτωση που η πρόπτωση του λίπους συνδυάζεται με περίσσεια δέρματος, το λίπος αφαιρείται πρώτα συντηρητικά και επανατοποθετείται -απλώνεται στο όριο του κόγχου ώστε να καλύψει το έλλειμμα και να γεμίσει την αύλακα των δακρύων. Ολα αυτά γίνονται με προσπέλαση δια του επιπεφυκότα (η εσωτερική επιφάνεια του βλεφάρου), και μετά αφαιρείται το δέρμα συντηρητικά. Η αφαίρεση του δέρματος γίνεται από λεπτή τομή η οποία διενεργείται ακριβώς κάτω από τη γραμμή των βλεφαρίδων και εκτείνεται σε μία φυσική ρυτίδωση η οποία επουλώνει εξαιρετικά καλά. Έτσι η τομή αυτή κρύβεται και δεν φαίνεται στο τέλος.\nΣτην αριστερή απεικόνιση μπορείτε να δείτε το λίπος που προπίπτει που δημιουργεί τη σακούλα.\nΣτη δεξιά απεικόνιση μπορείτε να δείτε τη χειρουργική επανατοποθέτηση-άπλωμα του προπίπτοντος λίπους ως μέρος της τεχνικής της βλεφαροπλαστικής.\nΌταν αφαιρείται μόνο δέρμα, και δεν υπάρχει περίσσεια λίπους, η επέμβαση είναι γνωστή ως βλεφαροπλαστικής αφαίρεσης δέρματος.\nΤι εννοείται με τον όρο εξατομικευμένη βλεφαροπλαστική;\nΠολλοί πλαστικοί χειρουργοί εφαρμόζουν την ίδια τεχνική με τον ίδιο τρόπο για όλους τους ασθενείς. Αυτό είναι σαν να επισκέπτεται κάποιος έναν κομμωτή ο οποίος κάνει ένα και μόνο συγκεκριμένο τύπο κουρέματος ή χτενίσματος χωρίς να το εξατομικεύει στο κεφάλι και το πρόσωπο του καθενός. Η Τέχνη της Βλεφαροπλαστικής χρειάζεται να εκλεπτύνεται και να εξατομικεύεται για κάθε ασθενή προσωπικά. Ο απόλυτα ειδικός χρειάζεται να μελετά τα φυσιογνωμικά χαρακτηριστικά του κάθε ασθενούς μέσα από μία σωστή εκτίμηση και μέσα από το ιστορικό του άλμπουμ φωτογραφιών της οικογένειας και να κατανοεί τις προσδοκίες του κάθε διαφορετικού ασθενούς.\nΚατά το παρελθόν ακόμη και σήμερα αφαιρούνταν υπερβολικό λίπος από τον κόγχο ως μέρος της βλεφαροπλαστικής προκαλώντας βαθουλωτό κόγχο -άδειο κόγχο και μία εμφάνιση άρρωστη. Σήμερα γνωρίζουμε ότι τα νεανικά μάτια είναι ανοιχτά και έχουν μία πληρότητα. Γι’ αυτό και ο Dr. Τράκος εξατομικεύει το πλάνο θεραπείας για κάθε ασθενή ξεχωριστά ώστε να πετύχει ένα νεανικό, αρμονικό αποτέλεσμα.\nΠοιοι είναι οι παράγοντες που συνδέονται με τη γήρανση των κάτω βλεφάρων, δημιουργώντας σακούλες και μαύρους κύκλους;\nΈνα σημαντικό κομμάτι της αρχικής εκτίμησης στο πρόβλημά σας αφορά τα γονίδια. Το αποτύπωμα της ζωής γίνεται από τους γονείς μας. Είναι πολύ συχνό κάποιοι ασθενείς να αναφέρουν ότι έχουν τα ίδια μάτια με του πατέρα τους, ή της μητέρας τους ή κάποιου άλλου συγγενούς τους προσώπου. Ιδιαίτερη σημασία δίνεται στις ανατομικές διαφορές: μεταβολές στην ανατομία όπως η θέση των άνω και κάτω βλεφάρων, η γωνία των ματιών κυρίως η έξω, η θέση των φρυδιών, τα μάγουλα και το μέτωπο, καθώς η σχετική θέση των ματιών με τα οστά του προσώπου (αυτό που λέμε εάν τα μάτια είναι προς τα έξω ή προς τα μέσα) είναι πολύ σημαντικά πράγματα που θα πρέπει να εκτιμήσει ο ειδικός. Για παράδειγμα κάποιοι ασθενείς έχουνε πεταχτά μάτια και θα χρειαστούν μια διαφορετική αντιμετώπιση από κάποια ή κάποιον που έχει βαθουλωτά μάτια. Η διαδικασία της γήρανσης είναι σημαντικά διαφορετική στον καθένα και εξαρτάται από τις ανατομικές διαφορές ανάμεσα στα άτομα.\nΚατά τη διάρκεια της αρχικής εκτίμησης-εξέτασης θα σημειωθούν οι ιδιαίτεροι παράγοντες που συνδέονται με τη γήρανση των βλεφάρων και τη δημιουργία σακούλων στα κάτω βλέφαρα, ώστε να δημιουργηθεί ένα προσωπικό πλάνο για εσάς. Παρακάτω ακολουθούν αυτοί οι παράγοντες:\nΑλλαγές του δέρματος: με την πάροδο του χρόνου αλλά και ιδιαίτερα σε ανθρώπους που είναι καπνιστές ακόμα και παθητικοί, το θέμα των βλεφάρων γίνεται λεπτό και χάνει την ελαστικότητά του. Επίσης, λόγω συχνού τριψίματος των ματιών, το δέρμα χαλαρώνει και έτσι δημιουργείται περίσσεια δέρματος, στα άνω βλέφαρα αλλά και στα κάτω βλέφαρα. Ένας άλλος μηχανισμός αφορά τα άτομα που κοιμούνται κάτω από τα μαξιλάρια, μπρούμυτα ή στο πλευρό, και προκαλείται χρόνιο τέντωμα στο δέρμα των βλεφάρων και επακόλουθη χαλάρωσή του. Ορισμένοι από αυτούς αναπτύσσουν χαλαρά βλέφαρα (σύνδρομο χαλαρών βλεφάρων με σημαντικά οφθαλμικά προβλήματα).\nΑπώλεια όγκου: Με την πάροδο της ηλικίας υπάρχει μία προοδευτική απώλεια όγκου στο πρόσωπο. Αυτός είναι ένας σημαντικός λόγος στο γιατί ορισμένοι αποκτούν σακούλες κάτω από τα μάτια. Χρειάζεται να εντοπίσουμε αυτή τη σημαντική παράμετρο κατά την αρχική εκτίμηση.\nΠτώση του μέσου προσώπου ή των παρειών: λόγω της βαρύτητος και καθώς περνάει ο χρόνος, οι ιστοί στο πρόσωπο πέφτουν. Αυτός είναι ένας ακόμη λόγος στο να γίνονται οι σακούλες των κάτω βλεφάρων ακόμα πιο έντονες.\nΈλλειψη ύπνου: Η διαδικασία του ύπνου δεν είναι σημαντική μόνο για την ξεκούραση του σώματος και του πνεύματός μας, αλλά είναι βασική και για την απαλλαγή των προϊόντων μεταβολισμού που δημιουργούνται στο πρόσωπο κατά τη διάρκεια της ημέρας, αλλά και για την ενυδάτωση των ιστών του προσώπου. Συνιστάται κάθε ένας να κοιμάται τουλάχιστον 7 ώρες τη νύχτα. Μελέτες δείχνουν ότι ο καφές και το αλκοόλ συνδυαζόμενα με έλλειψη ύπνου θα οδηγήσουν σε σημαντική επιταχυνόμενη γήρανση.\nΈκθεση στον ήλιο: Ποτέ δεν είναι αργά να ξεκινήσει κάποιος να χρησιμοποιεί μία καλή αντηλιακή κρέμα. Η έκθεση στον ήλιο δεν μπορεί να οδηγήσει μόνο σε καρκίνο του δέρματος, αλλά μπορεί να επιταχύνει σημαντική τη γήρανση. Συνιστούμε αντηλιακή κρέμα με δείκτη προστασίας SPF 25+ κάθε ημέρα. Ακόμα και σε μία συννεφιασμένη μέρα θα πρέπει να βάζουμε κανονικά κρέμα αντηλιακή αφού τα σύννεφα φιλτράρουν μόνο το 20% της ηλιακής υπεριώδους ακτινοβολίας. Πολύ περισσότερο στην Ελλάδα που είναι μια χώρα γεμάτη ήλιο η χρήση της αντηλιακής κρέμας είναι ακόμα πιο σημαντική. Θα πρέπει επίσης να ρωτήσετε το προϊόν να έχει προστασία τόσο για την υπεριώδη ακτινοβολία UV-A όσο και για τη UV-B.\nΔιατροφή: «Τα πράσινα λαχανικά μπορούν βασικά να θεραπεύσουν οτιδήποτε». Αυτή είναι μια αλήθεια, με την έννοια ότι τα πράσινα λαχανικά έχουν πάρα πολλά αντιοξειδωτικά και άλλα συστατικά τα οποία μπορούν να επιβραδύνουν τη διαδικασία της γήρανσης. Μία ισορροπημένη δίαιτα είναι βασική.\nΑλλεργιογόνα: Εάν κάποιες φορές τα βλέφαρά σας πρήζονται και σας «τρώνε» ή είναι κόκκινα, μπορεί να είσαστε αλλεργικοί κάτι το οποίο χειροτερεύει τις σακούλες των κάτω βλεφάρων και τους μαύρους κύκλους.\nΥπάρχουν κρέμες που θα μπορούσαν να βοηθήσουν στους μαύρους κύκλους;\nΥπάρχουν πολλοί λόγοι που δημιουργούνται οι μαύροι κύκλοι των ματιών, που περιλαμβάνουν τα γονίδια, τη θέση του κάτω βλεφάρου, τις σακούλες των κάτω βλεφάρων, τα αλλεργιογόνα, έκθεση στον ήλιο, προηγούμενο τραύμα και απώλεια του όγκου από τα μάγουλα. Ο προσδιορισμός της συγκεκριμένης αιτίας είναι ο πιο σημαντικός και αποτελεσματικός τρόπος το πρόβλημα. Κατά τη διάρκεια της αρχικής εξέτασης ο Dr. Τράκος θα προσδιορίσει την αιτία και θα σας παρουσιάσει την απαιτούμενη θεραπεία. Εάν χρειάζεται κάποια συγκεκριμένη κρέμα ματιών θα σας τη συστήσει.\nΕίμαι νέα και δεν νομίζω ότι είμαι έτοιμη για χειρουργική επέμβαση. Υπάρχει κάτι λιγότερο επεμβατικό;\nΝαι, πράγματι περίπου το 50% των ασθενών που μας βλέπουνε για ανανέωση ματιών – προσώπου δεν χρειάζονται χειρουργείο και επωφελούνται από τις ελάχιστα επεμβατικές πράξεις όπως είναι το υαλουρονικό, το οποίο αποκαθιστά την έλλειψη όγκου, το Botox ή το Dysport, τα laser, οι ραδιοσυχνότητες, κρέμες ματιών και τα peeling.\nΠοια είναι η καταλληλότερη ηλικία συνήθως για μία βλεφαροπλαστική;\nΗ χειρουργική του βλεφάρου συνήθως γίνεται σε ασθενείς ηλικιών 50 και άνω, παρότι μπορεί να γίνει νωρίτερα, όπως στα 20 ή 30 σε περιπτώσεις κληρονομικών χαρακτηριστικών ή σε ασθενείς οι οποίοι παρουσιάζουν σακούλες βλεφάρων και οι οποίοι επιθυμούν να βελτιώσουν την εμφάνισή τους.\nΘα υπάρχουν ουλή ή ουλές στα βλέφαρά μου;\nΗ τομή στα κάτω βλέφαρα γίνεται στην εσωτερική επιφάνεια του βλεφάρου ή δια μέσω κάποιας ρυτίδας του βλεφάρου, έτσι ώστε όχι μόνο να κρύβεται, αλλά και να επουλώνεται πολύ ωραία. Ουλές μπορουν να συμβούν όταν ο χειρουργός που χειρουργεί τα βλέφαρα δεν είναι εξοικειωμένος ή δεν έχει αρκετή εμπειρία με τις χειρουργικές επεμβάσεις σε αυτή τη λεπτή περιοχή. Εξαιτίας του ότι ο Dr. Τράκος εστιάζει στην οφθαλμική πλαστική χειρουργική μπορείτε να είσαστε βέβαιοι ότι θα έχετε έναν ειδικό ο οποίος εστιάζει στα μάτια.\nΗ ασφάλεια καλύπτει αυτή την επέμβαση;\nΗ ασφάλεια υγεία σας μπορεί να καλύψει το κόστος της χειρουργικής των κάτω βλεφάρων, εάν αυτά προκαλούν λειτουργικά προβλήματα όπως δακρύρροια. Μετά την αρχική εξέταση από τον Dr. Τράκο μπορεί να σας πληροφορήσει εάν είσαστε κατάλληλοι για να σας καλύψει η ασφάλεια και εάν χρειάζονται περαιτέρω εξετάσεις ώστε να κριθείτε κατάλληλοι.\nΜία πλήρης οφθαλμολογική εξέταση με πλήρη μελέτη της δακρυϊκής συσκευής και των βλεφάρων θα πιστοποιήσει αυτή την πιθανή καταλληλότητα, ενώ θα απαιτηθεί φωτογράφιση και εξουσιοδότηση από την ασφαλιστική σας εταιρεία πριν από την επέμβαση ώστε να προχωρήσετε.\nΜία τυπική βλεφαροπλαστική κάτω βλεφάρων συνήθως διαρκεί μεταξύ 1 και 2 ωρών.\nΤι τύπος αναισθησίας χρησιμοποιείται;\nΟι περισσότερες επεμβάσεις των βλεφάρων μπορούν να γίνουν με τοπική αναισθησία χωρίς την ανάγκη για παραμονή σε νοσοκομείο. Εάν επιθυμείτε μπορεί να γίνει τοπική αναισθησία με καταστολή. Στην καταστολή χορηγείται χαλαρωτικό φάρμακο από αναισθησιολόγο ώστε ο ασθενής να αποκοιμηθεί. Το ποσό του φαρμάκου τροποποιείται ανάλογα με την περίπτωση. Αφού ο ασθενής αποκοιμηθεί, γίνεται έγχυση αναισθητικού στο δέρμα στην περιοχή την οποία πρόκειται να χειρουργηθεί. Κατά τη διάρκεια της επέμβασης ο ασθενής δεν αντιλαμβάνεται το τι συμβαίνει. Είναι σημαντικό γι’ εσάς να γνωρίζετε ότι μπορείτε να γυρίσετε σπίτι μετά από μία ώρα αφού τελειώσει η επέμβαση.\nΑνάλογα με το προηγούμενο ιατρικό ιστορικό του ασθενούς θα υπάρχει ανάλογου βαθμού οίδημα και μελανιά γύρω από τα βλέφαρα για περίπου 1 εβδομάδα.\nΕίναι σημαντικό να αποφύγετε έντονη φυσική δραστηριότητα κατά την 1η εβδομάδα μετά την επέμβαση, παρότι οι περισσότεροι ασθενείς μπορούν να επιστρέψουν στη δουλειά μετά από 5 έως 7 ημέρες, εάν το επιθυμούν.\nΤα λεπτά ράμματα αφαιρούνται μετά από 5 έως 7 ημέρες.\nΥπάρχει κάποια μικρή ενόχληση στον οφθαλμό μετά την επέμβαση. Συνιστώνται παγοκύστες για τις πρώτες δύο με τρεις ημέρες ώστε να ελαττωθεί το οίδημα.\nΤαμπλέτες Arnica Montana, 3 ημέρες πριν την επέμβαση και 7 ημέρες μετά, μπορεί να βοηθήσουν στην ελάττωση του οιδήματος και της εκχύμωσης -μελανιάς. Η μελανιά από την 4η-5η ημέρα μπορεί να καμουφλάρεται με ειδικό μέικ-απ που εφαρμόζεται στο δέρμα, το οποίο μπορούμε να σας το προτείνουμε.\nΣυνταγογραφείται ειδική οφθαλμική αντιβιοτική αλοιφή που χρησιμοποιείται γι’ αρκετές ημέρες μετά την επέμβαση.\nΔεν μπορείτε να φορέσετε φακούς επαφής για τουλάχιστον 1 έως 2 εβδομάδες μετά την επέμβαση, γιατί τα βλέφαρα μπορεί να τα αισθάνεστε βαριά και άβολα και να μην μπορείτε να εφαρμόσετε ή να βγάλετε το φακό επαφής με ευκολία, ενώ και οι οφθαλμοί μπορεί να εμφανίσουν κάποιου βαθμού ξηροφθαλμία. Γι’ αυτό είναι σημαντικό να εξετάζεται ο ασθενής ο οποίος είναι υποψήφιος για βλεφαροπλαστική τόσο πριν την επέμβαση όσο και μετά από τον ειδικό σε ειδική οφθαλμολογική λυχνία-μικροσκόπιο. Μερικοί ασθενείς εμφανίζουν θολή όραση ή ευαισθησία στο φως για κάποιες ημέρες γι’ αυτό και είναι τόσο σημαντικό να έχετε μία οφθαλμολογική εξέταση πριν την επέμβαση με σκοπό να προετοιμαστείτε από τον κ. Τράκο σε περίπτωση που έχετε υποκλινικά σημεία ή συμπτώματα βλεφαρίτιδος ή συνδρόμου ξηρού οφθαλμού. Σε αυτή την περίπτωση καλό είναι να σας δώσει αγωγή πριν την επέμβαση για την καταλληλότερη προετοιμασία σας.\nΕνδιαφέρομαι! Πώς μπορώ να προχωρήσω;\nΕάν σκέφτεστε να κάνετε αυτή την επέμβαση σας ενθαρρύνουμε να κλείσετε ένα ραντεβού με τον Dr. Τράκο. Κατά τη διάρκεια της επίσκεψης θα ακούσει τις σκέψεις σας και τις προσδοκίες σας και μετά από μία πλήρη και αναλυτική εκτίμηση θα συζητήσει την καλύτερη αντιμετώπιση για εσάς. Εάν είσαστε κατάλληλοι υποψήφιοι κάτι που εξαρτάται από το φύλο, την εθνικότητα και την ηλικία, αλλά και τα ιδιαίτερα χαρακτηριστικά, θα προχωρήσετε σε μία εξατομικευμένη επέμβαση, η οποία θα προγραμματιστεί για μία άλλη ημέρα. Εάν είσαστε κάτοικος εκτός Αθηνών ή Ελλάδος και επισκέπτεστε την κλινική ή το ιατρείο στην Αθήνα, παρακαλείστε να μη διστάσετε να έρθετε σε επαφή μαζί μας ώστε να κανονίσουμε και να ρυθμίσουμε το ταξίδι σας σε εμάς.


Όροι Χρήσης | WonderGreece.gr\nΣας ευχαριστούμε που επιλέξατε την ιστοσελίδα wondergreece.gr, η οποία λειτουργεί από την εταιρεία wondergreece.\nΤο wondergreece.gr σας παρέχει μια πλούσια συλλογή από πληροφορίες, κυρίως ταξιδιωτικού περιεχομένου, αλλά και υπηρεσίες όπως δημιουργία ταξιδιωτικών πλάνων στην Ελλάδα, στα οποία θα έχετε πρόσβαση ανά πάσα στιγμή. Η χρήση των εργαλείων της ιστοσελίδας είναι εντελώς δωρεάν. Εφόσον αποδεχτείτε τους όρους χρήσης αυτόματα αποδέχεστε το δικαίωμα χρήσης των πλάνων σας από τους διαχειριστές της σελίδας ως προτεινόμενων πλάνων χωρίς προηγούμενη ενημέρωσή σας.\nΓια την εγγραφή ή τη χρήση των υπηρεσιών του wondergreece.gr, ο επισκέπτης / χρήστης θα πρέπει να είναι ενήλικος, τουλάχιστον 18 ετών.\nΓια να συνεχίσετε τη χρήση της ιστοσελίδας σημαίνει ότι έχετε διαβάσει προσεκτικά τους παρακάτω όρους χρήσης και συμφωνείτε πλήρως με αυτούς. Ο διαχειριστής έχει το δικαίωμα να τροποποιήσει τους όρους χρήσης χωρίς προηγούμενη ειδοποίηση, γι’ αυτό αν συνεχίζετε να χρησιμοποιείτε την ιστοσελίδα, παρακαλείστε να ελέγχετε σε τακτά χρονικά διαστήματα τις τυχόν αλλαγές στους όρους χρήσης.\nΣκοπός των διαχειριστών είναι να σας παρέχουν τις πληροφορίες με τον πιο ακριβή τρόπο, προσπαθώντας να έχουν χρονική εγγύτητα, σαφήνεια, ακρίβεια. Ωστόσο ενδέχεται, κυρίως λόγω αλλαγών, κάποιες πληροφορίες να μην είναι ακριβείς, όμως η εταιρεία δεν φέρει καμία ευθύνη για αυτό και για τυχόν ζημία δική σας από λανθασμένες πληροφορίες, οι οποίες μπορεί να προέρχονται και από αμέλεια.\nΔεν έχουμε καμία ευθύνη για τυχόν συμφωνίες χρηστών με τρίτους, οι οποίες προκύπτουν από τη χρήση της ιστοσελίδας. Επιπλέον, δεν είμαστε υπεύθυνοι για τυχόν τεχνικά προβλήματα που μπορεί να αντιμετωπίσετε λόγω της φύσης του Διαδικτύου.\nΗ ιστοσελίδα παρέχει καθαρά πληροφορίες ταξιδιωτικού περιεχομένου και σε καμία περίπτωση δεν πωλούνται προϊόντα ή υπηρεσίες. Αν σε κάποια σημεία αναφέρονται τιμές, είναι καθαρά για ενημερωτικούς σκοπούς και ενδέχεται να έχουν αλλάξει.\nΟι πληροφορίες που παρέχονται μπορούν να χρησιμοποιηθούν για καθαρά προσωπικούς σκοπούς. Κάθε χρήση των πληροφοριών που δεν καθορίζεται στους παρόντες όρους απαγορεύεται αυστηρά. Επιπλέον, η χρήση της ιστοσελίδας πρέπει να είναι σύμφωνη με το δίκαιο της Ελλάδας και της Ευρωπαϊκής Ένωσης.\nΑπό τη στιγμή που δημιουργείτε λογαριασμό στην ιστοσελίδα μας, σας ζητούνται κάποια προσωπικά στοιχεία όπως όνομα, επώνυμο, διεύθυνση ηλεκτρονικού ταχυδρομείου, όνομα χρήστη και κωδικός πρόσβασης. Τα προσωπικά σας στοιχεία καταχωρούνται στη βάση δεδομένων της ιστοσελίδας και χρησιμοποιούνται αποκλειστικά από τους διαχειριστές αυτής, οι οποίοι δεσμεύονται να μην τα παραχωρούν ή γνωστοποιούν σε τρίτους.\nΩστόσο, σε κάποιες περιπτώσεις, κατ’ εξαίρεση, μπορεί τα στοιχεία σας να γνωστοποιηθούν σε τρίτους και αυτό μπορεί να συμβεί:\nΑν υπάρχει η ρητή συγκατάθεσή σας για τη δημοσιοποίηση των προσωπικών σας στοιχείων\nΑν η δημοσιοποίηση είναι απόλυτα αναγκαία σε τρίτα φυσικά ή νομικά πρόσωπα, με τα οποία συνεργαζόμαστε για την παροχή της εκάστοτε υπηρεσίας μας\nΑν απαιτηθεί από το νόμο με δικαστική απόφαση ή ζητηθεί από οποιαδήποτε άλλη κρατική ή κανονιστική αρχή.\nΗ συλλογή των προσωπικών σας στοιχείων καθώς και στοιχείων χρήσης της ιστοσελίδας γίνεται κυρίως για στατιστικούς λόγους όπως η απαρίθμηση των επισκεπτών της ιστοσελίδας και η συχνότητα των επισκέψεων των χρηστών, αλλά και για λόγους διευκόλυνσης της επικοινωνίας με τους χρήστες. Μέσω των στοιχείων που συλλέγουμε μπορούμε:\nΝα σας παρέχουμε κάθε πληροφορία για την υποστήριξή σας και την ομαλή λειτουργία της ιστοσελίδας\nΝα επιλέξουμε το περιεχόμενο που σας προσφέρεται ώστε να είναι συναφές με τις προτιμήσεις σας\nΝα ικανοποιήσουμε τις εκάστοτε απαιτήσεις σας για τις υπηρεσίες και τα προϊόντα που σας παρέχουμε\nΝα σας ενημερώνουμε για νέες υπηρεσίες και προϊόντα.\nΕφόσον ο χρήστης δώσει οικειοθελώς τα προσωπικά του στοιχεία, αυτά δύναται να χρησιμοποιηθούν από τους διαχειριστές της ιστοσελίδας για τη βελτίωση της εμπειρίας των χρηστών, τη βελτίωση των παρεχόμενων υπηρεσιών και πληροφοριών καθώς και την αποστολή ενημερωτικού υλικού που αφορά στην ιστοσελίδα και μόνο στο ηλεκτρονικό ταχυδρομείο του χρήστη (σε περίπτωση που δεν επιθυμείτε να λαμβάνετε ενημερωτικό υλικό, μπορείτε να το απενεργοποιήσετε ακολουθώντας τις οδηγίες διαγραφής που αναφέρονται σε κάθε e-mail).\nΟι χρήστες διατηρούν το δικαίωμα πρόσβασης και αντίρρησης για την επεξεργασία των προσωπικών τους δεδομένων σύμφωνα με τις διατάξεις των άρθρων 12 και 13 του Ν. 2472/1997. Επειδή για την τήρηση αρχείου με τα προσωπικά δεδομένα απαιτείται η συγκατάθεση του χρήστη, αν δεν συμφωνείτε με τους παραπάνω όρους, θα πρέπει να σταματήσετε τη χρήση της συγκεκριμένης ιστοσελίδας.\nΓια να δημιουργήσετε λογαριασμό στην ιστοσελίδα μας και να κάνετε χρήση των υπηρεσιών μας θα πρέπει να είστε ενήλικος, τουλάχιστον 18 ετών.\nΜε τη χρήση της ιστοσελίδας μας, όπως και με κάθε άλλη ιστοσελίδα, αποθηκεύονται στον υπολογιστή σας cookies. Πρόκειται για αρχεία .txt, τα οποία αποστέλλονται στον υπολογιστή σας εφόσον υπάρχει η σχετική ρύθμιση. Αν δεν επιθυμείτε να λαμβάνετε αυτά τα αρχεία, μπορείτε να απενεργοποιήσετε τη ρύθμιση από το φυλλομετρητή σας, όμως σε αυτή την περίπτωση δεν θα μπορείτε να έχετε πρόσβαση στις προσωπικές υπηρεσίες, δηλαδή όπου απαιτείται login. Τα cookies δεν καταγράφουν προσωπικά στοιχεία ή δεδομένα αλλά ούτε και προσωπικά σας αρχεία. Γενικά οι λόγοι που χρησιμοποιούνται είναι οι εξής:\nΠαροχή πρόσβασης σε προσωπικούς σας λογαριασμούς\nΠαροχή προσωποποιημένων υπηρεσιών στους χρήστες\nΚαταγραφή στοιχείων επισκεψιμότητας\nΔιενέργεια ερευνών για τη βελτίωση της εμπειρίας του χρήστη στην ιστοσελίδα μας\nΕύρυθμη λειτουργία της ιστοσελίδας και των υπηρεσιών στο τεχνικό κομμάτι\nΕμφάνιση συγκεκριμένων πληροφοριών με βάση τα ενδιαφέροντα και τις δραστηριότητες που τυχόν έχετε δηλώσει κατά την εγγραφή σας.\nΜε οποιονδήποτε τρόπο να παρεμβαίνετε στο περιεχόμενο της ιστοσελίδας κάνοντας αλλαγές σε αυτό.\nΤο υλικό που αναρτάτε ως χρήστες να είναι προσβλητικό, χυδαίο, βίαιο, ρατσιστικό, υβριστικό ή επιζήμιο για ανηλίκους και για οποιονδήποτε άλλο και να μην αντιβαίνει στους νόμους του ελληνικού κράτους και της Ευρωπαϊκής Ένωσης. Οι διαχειριστές του wondergreece.gr έχουν κάθε δικαίωμα ελέγχου των αναρτήσεων πριν αυτές δημοσιευτούν ή κατάργησης αυτών, αν παραβιάζουν κάποιον από τους παραπάνω όρους.\nΝα δημοσιεύετε ή αποστέλλετε περιεχόμενο που δεν έχετε δικαίωμα να δημοσιεύσετε βάσει νόμου ή βάσει εμπιστευτικής σχέσης. Ακόμα, δεν μπορείτε να δημοσιεύετε περιεχόμενο το οποίο προστατεύεται από πνευματικά δικαιώματα.\nΝα αλλοιώσετε περιεχόμενο με σκοπό την παραπλάνηση σχετικά με το περιεχόμενο που μεταδίδεται από το wondergreece.gr.\nΣε καμία περίπτωση να αναρτάτε ή αποστέλλετε περιεχόμενο με σκοπό τη διαφήμιση ή γενικά την προώθηση προϊόντων.\nΝα αντιγράψετε, πωλήσετε ή ενοικιάσετε μέρος ή ολόκληρο το περιεχόμενο της ιστοσελίδας.\nΝα παραβιάσετε οποιαδήποτε τοπική, εθνική ή διεθνή/ευρωπαϊκή νομοθεσία, η οποία καλύπτει το περιεχόμενο και τις υπηρεσίες του wondergreece.gr.\nΟ ιστότοπος wondergreece.gr καθώς και ο σχεδιασμός και το περιεχόμενο του (εικόνες, γραφικά, φωτογραφίες, κειμένα, παρεχόμενες υπηρεσίες, όλα τα αρχεία και τα κατατεθειμένα σήματα και σήματα υπηρεσιών) εάν δεν δηλώνεται διαφορετικά, είναι αποκλειστική ιδιοκτησία της εταιρείας Wondergreece και οποιαδήποτε αναπαραγωγή ή αναδιανομή μέρους ή του συνολικού περιεχομένου του προτείνετε να γίνετε με αναφορά στην πηγή.\nΟ κάθε χρήστης του wondergreece.gr αποδέχεται ότι έχει την αποκλειστική ευθύνη της αποζημίωσης των διαχειριστών της ιστοσελίδας σε περίπτωση που προκύψει νομική διαμάχη μεταξύ αυτού και κάποιου τρίτου, λόγω του περιεχομένου που αυτός έχει αναρτήσει ή δημοσιεύσει μέσα από τις υπηρεσίες του wondergreece.gr.\nΑν και οι διαχειριστές και συνεργάτες της ιστοσελίδας προσπαθούν να ελέγχουν όσο το δυνατόν περισσότερο την εγκυρότητα των πληροφοριών πριν αυτές δημοσιευτούν, ενδέχεται κάποιες από αυτές να είναι λανθασμένες, κυρίως λόγω μεταβολής τους μετά τη δημοσίευση τους. Ωστόσο, η ιστοσελίδα δεν φέρει καμία ευθύνη για αυτό. Η χρήση της ιστοσελίδας γίνεται με καθαρά δική σας πρωτοβουλία και οποιαδήποτε ζημία υποστείτε δεν φέρουμε καμία ευθύνη.\nΕπίσης, δεν φέρουμε καμία ευθύνη για τυχόν επικοινωνία σας ή εμπορική συναλλαγή με τρίτους παρόχους υπηρεσιών, οι οποίοι διαφημίζονται μέσω της ιστοσελίδας μας.\nΛόγω της φύσης του Διαδικτύου οι διαχειριστές δεν μπορούν να δεσμευτούν ότι το περιεχόμενο και οι υπηρεσίες της ιστοσελίδας θα παρέχονται χωρίς διακοπή και χωρίς σφάλματα, τα οποία όμως θα προσπαθούν να διορθώνονται. Επιπλέον, δεν μπορούμε να εγγυηθούμε ότι οι εξυπηρετητές μέσω των οποίων απολαμβάνετε τις υπηρεσίες μας δεν θα περιέχουν απειλητικό υλικό (ιούς) για τους χρήστες.\nΌσον αφορά στις ιστοσελίδες που προσθέτουμε ως επιπλέον ενημέρωση (links), κάποιες ενδέχεται να περιέχουν λανθασμένες πληροφορίες, για τις οποίες δεν φέρουμε καμία ευθύνη. Δεν ελέγχονται οι όροι χρήσης ή ολόκληρο το περιεχόμενο της ιστοσελίδας, αλλά ούτε και η συνεχής διαθεσιμότητα της. Από τη στιγμή που εισέρχεστε σε άλλη ιστοσελίδα, κάθε συναλλαγή σας με αυτή δεν μας αφορά και δεν έχουμε καμία ευθύνη. Σε καμία περίπτωση δεν ενστερνιζόμαστε ή δεν αποδεχόμαστε τη λειτουργία κάθε ιστοσελίδας στην οποία σας παραπέμπουμε μέσα από τη δική μας.\nΣας ευχόμαστε καλή περιήγηση στην Ελλάδα μέσα από τις σελίδες του wondergreece.gr!\nΤελευταία Ενημέρωση: Μάϊος 2013


Δεν τίθεται θέμα κατεδάφισης για τις καλύβες στον Έβρο! - Κυνηγός & Φύση Οnline\nΑρχική›ΝΕΑ›Δεν τίθεται θέμα κατεδάφισης για τις καλύβες στον Έβρο!\nΜετά το θόρυβο που προκλήθηκε τις τελευταίες ημέρες, με αφορμή ένα tweet του πρώην υπουργού Άμυνας Πάνου Καμμένου, με το οποίο καταφέρονταν εναντίον του αναπληρωτή υπουργού περιβάλλοντος Σωκράτη Φάμελλου, διακινήθηκε η πληροφορία πως το Δασαρχείο έχει δώσει νέα εντολή κατεδάφισης για τις καλύβες, προκαλώντας μεγάλη ανησυχία στους ψαράδες, κυνηγούς και κτηνοτρόφους της περιοχής. Διαβάστε τι αναφέρεται ρητά στο έγγραφο, αλλά και τι δήλωσε στον Δέλτα FM o κ. Φάμελλος για το θέμα.\nTagsΈβροςκαλύβες Δέλτα ΈβρουΣωκράτης ΦάμελλοςΥπουργική απόφαση


Το Αφηρημένο Blog: Εναλλακτικές των χαμένων του διαγωνισμού για τις 4 τηλεοπτικές άδειες\nΕναλλακτικές των χαμένων του διαγωνισμού για τις 4 τηλεοπτικές άδειες\nΗ επόμενη μέρα του διαγωνισμού για τις τέσσερις τηλεοπτικές άδειες επιφυλάσσει μια διαφορετική τηλεοπτική αγορά, με τους ιδιοκτήτες των σημερινών τηλεοπτικών σταθμών που δεν θα αδειοδοτηθούν να αναζητούν νέα πορεία, εξετάζοντας όλα τα δυνατά σενάρια. Ποιες είναι λοιπόν οι προοπτικές τους;\nΠιθανότατα για κάποια από τα μη αδειοδοτημένα κανάλια η προοπτική να είναι το κλείσιμο και η πώληση του εξοπλισμού στους έχοντες άδεια για πρώτη φορά.\nΜια άλλη προοπτική είναι να μετατραπούν σε θεματικά κανάλια ή σε περιφερειακούς σταθμούς (ειδικά σε Αττική και Θεσσαλονίκη), σε τομείς ή τόπους με υψηλή τηλεθέαση. Θα αναμένουν τις εξελίξεις όσον αφορά τους σχετικούς διαγωνισμούς, προσπαθώντας να μείνουν ζωντανά εφόσον βεβαίως τους επιτραπεί να συνεχίσουν να εκπέμπουν και πέραν των επόμενων 90 ημερών που προβλέπει η διαδικασία του τωρινού διαγωνισμού.\nΌμως, ο γ.γ. Ενημέρωσης και Επικοινωνίας Λ. Κρέτσος αμφιβάλλει για το ενδεχόμενο να προκηρυχθούν τελικά οι θεματικές άδειες. «Είναι πιο σημαντικό να μιλήσουμε για αδειοδότηση περιφερειακών σταθμών και να αφήσουμε τις θεματικές άδειες» είπε. «Η συζήτηση για τις θεματικές θα προκύψει μόνο αν αλλάξουν τα δεδομένα της αγοράς και μάλιστα σε τέτοιο βαθμό που να δικαιολογεί την προκήρυξη θεματικών αδειών» συμπλήρωσε.\nΟ σχεδιασμός αυτός της κυβέρνησης, να προχωρήσει στη χορήγηση των αδειών περιφερειακών σταθμών παραπέμποντας για το απώτερο μέλλον τις θεματικές, αναμένεται να αποτελέσει πεδίο νέας αντιπαράθεσης.\nΜια άλλη προοπτική που θα μπορούσαν να έχουν είναι να μετατραπούν σε κανάλια τα οποία θα μεταδίδονται από τις δορυφορικές συνδρομητικές πλατφόρμες ΟΤΕ TV και Nova. Αυτό προϋποθέτει την ειδική άδεια από το ελληνικό ΕΣΡ (Εθνικό Συμβούλιο Ραδιοτηλεόρασης) ή από κάποιο άλλο χώρας της Ευρωπαϊκής Ένωσης (π.χ. της Κύπρου), καθώς και τη διατήρηση των δικαιωμάτων μετάδοσης περιεχομένου τρίτων.\nΆλλο πιθανό σενάριο είναι και η μετατροπή τους σε Web TV (κανάλια που μεταδίδονται μόνον μέσω διαδικτύου), μια αγορά πάντως πολύ διαφορετική, για την οποία χρειάζονται κεφάλαια αν πρόκειται το εγχείρημα να καταστεί βιώσιμο.\nΕξάλλου, την πρόθεσή του να διατηρήσει «ανοικτό» το Mega, υπό τη μορφή διαδικτυακού ή δορυφορικού παρόχου περιεχομένου με την ονομασία Βήμα ΤV, αποκάλυψε ο διευθύνων σύμβουλος του οργανισμού Π. Ψυχάρης. «Μην έχετε ονειρώξεις. Το Mega δεν πρόκειται να κλείσει» είπε, αναφέροντας ότι θα επιχειρήσει να αξιοποιήσει τη διαδικτυακή ή τη δορυφορική τεχνολογία.\nΤο σήριαλ λοιπόν με τα τηλεοπτικά κανάλια μόλις ... ξεκίνησε!\nΤο σκίτσο είναι της Έφης Ξένου.\nTakis Ant 6 Σεπτεμβρίου 2016 - 3:39 μ.μ.\nΛύση τύπου Μαρινόπουλου για το MEGA Σύμφωνα με το Βήμα τις τελευταίες ημέρες έχουν ενταθεί τα μέτρα και η πίεση των πιστωτικών ιδρυμάτων προς την Τηλέτυπος Α.Ε. που κατέχει τον τηλεοπτικό σταθμό Μega, προκειμένου να δημιουργήσουν προϋποθέσεις λύσης αντίστοιχης εκείνης που επιτεύχθηκε στην περίπτωση της πτώχευσης Μαρινόπουλου. Οι βασικοί μέτοχοι πιέζονται στην παρούσα φάση να υποβάλουν αίτηση υπαγωγής στο άρθρο 99, σε καθεστώς δηλαδή προστασίας έναντι των πιστωτών, με σκοπό να διευκολυνθεί η αναζήτηση νέου επενδυτή. Το σενάριο που αξιολογούν οι Τράπεζες θέλει ως επενδυτή έναν από τους νέους καναλάρχες, που δεν έχουν κανάλι. Πηγή: tovima.gr


ΑΕΚ: Επιστροφή Δημητρέλου στην προεδρία - Ειδήσεις - νέα - Το Βήμα Online\nΑΕΚ: Επιστροφή Δημητρέλου στην προεδρία\nΟ κ. Ανδρέας Δημητρέλος επέστρεψε στην προεδρία της ΠΑΕ ΑΕΚ μετά τη Γενική Συνέλευση της Παρασκευής (5/10), κατά τη διάρκεια της οποίας κατηγορήθηκε από μικρομετόχους ότι ανέτρεψε τον κ. Θωμά Μαύρο για να επιστρέψει στη διοικητική ηγεσία της Ενωσης.\n5 Οκτωβρίου 2012, 14:46 Ενημερώθηκε: 5 Οκτωβρίου 2012, 11:38\nΝωρίτερα, ο κ. Δημητρέλος είχε αλλάξει μέσα σε πέντε λεπτά την άποψή του για το αν ο κ. επίδοξος αγοραστής της κιτρινόμαυρης εταιρείας κ. Βιντιάδης μπαίνει ή όχι άμεσα στην ΠΑΕ ΑΕΚ.\nΟ κ. Δημητρέλος, αρχικώς είπε: «Το σχέδιο σωτηρίας της ΑΕΚ θα το τρέξουμε μαζί με τον νέο μεγαλομέτοχο. Μίλησα μαζί του, τον ρώτησα αν θα έρθει και μου είπε «ναι»!».\nΑκολούθως ανασκεύασε: «Υπάρχει ο κ. Βιντιάδης ο οποίος θέλει να μπει! Δεν ξέρω αν θα μπει, συζητάμε, μακάρι να μπει»!\nΗ Γενική Συνέλευση συμφώνησε με την πρόταση του κ. Σίμου (εκπροσώπου του μεγαλομετόχου κ. Νίκου Νοτιά) για τη σύσταση του νέου ΔΣ, της εταιρείας το οποίο θα αποτελείται από τους κκ.: Δημητρέλο (πρόεδρος), Νοτιά, Γρυσμπολάκη, Παπαδημητρίου, Σίμο, Γεώργα και Μπρουσιανό (μέλη).


elenastral: Φεβρουαρίου 2009\nΕρωτήσεις κι απαντήσεις πάνω στα ναρκωτικά - μέρος 1ο - Τορκόμ Σαραϊνταριάν\nΕρ: Τα ναρκωτικά επηρεάζουν τις επερχόμενες γενιές;\nΑπ: Ναι. Το κακό που γίνεται από τη χρήση των ναρκωτικών δε σταματά στη δική μας ζωή, αλλά συνεχίζει να επηρεάζει τις γενιές που ακολουθούν, τα παιδιά και τα εγγόνια μας. Αυτά θα επηρεαστούν όχι μόνο φυσικά αλλά και ψυχολογικά. Το παιδί ενός ναρκομανούς δε θα έχει υγιές σώμα ή υγιή συγκινησιακό και νοητικό εξοπλισμό. Πράγματι γενικά η ευρεία χρήση των ναρκωτικών θα αφήσει το σημάδι της πάνω στον πολιτισμό και την κουλτούρα.\nΟι ναρκομανείς βλάπτουν τους τωρινούς και τους μελλοντικούς μηχανισμούς τους και από τις δυο μεριές και για πολλές γενιές. Όταν ξαναενσαρκωθούν, θα έχουν κατά κανόνα χαμηλής ποιότητας ψυχισμό. Θα ‘βλέπουν’, θα ‘ακούν’, και θα αισθάνονται’. Αυτή η κατάσταση θα δημιουργήσει σοβαρά προβλήματα και πολύ πόνο γι’ αυτούς, όπως γίνεται σήμερα με πολλά άτομα που είναι θύματα του κατώτερου ψυχισμού τους. Τα νοσοκομεία και τα άσυλα είναι γεμάτα με τέτοιους ανθρώπους και οι γιατροί μας το μόνο που μπορούν να κάνουν είναι να τους επιβάλλουν θεραπείες με ηλεκτροσόκ και να προσπαθήσουν να τους ηρεμήσουν με φάρμακα.\nΔεν νομίζω ότι ένας τέτοιος σπουδαστής θα το προσπαθούσε, αλλά αν το έκανε, τότε θα έμοιαζε με έναν αστρονόμο οποίος αφού καταναλώνει μεγάλη ποσότητα αλκοόλ, ύστερα σκαρφαλώνει στο τηλεσκόπιό του για να μελετήσει τα αστέρια και να καταγράψει τα στοιχεία. Εργάζεται σκληρά για λίγο αλλά εξαιτίας της μέθης, σύντομα εξαντλείται, τα παρατάει και πέφτει για ύπνο. Το επόμενο πρωί, άλλοι αστρονόμοι αρχίζουν να μελετούν τους υπολογισμούς του και τους βρίσκουν χωρίς κανένα νόημα. Η έρευνα αποδεικνύει ότι δεν είχε χρησιμοποιήσει τους σωστούς φακούς και τους είχε μετακινήσει βίαια σε λάθος κατεύθυνση, έχει ξεχάσει να σβήσει το φως και δεν κατάφερε να κλείσει το τηλεσκόπιο. Μη ακολουθώντας τις καθιερωμένες διαδικασίες, έχει προκαλέσει μεγάλες ζημιές στα όργανα.\nΑν ένας σπουδαστής του εσωτερισμού χρησιμοποιεί ναρκωτικά, θα αγγίξει μερικές πραγματικότητες, αλλά δεν θα είναι σε θέση να τις ερμηνεύσει με ακρίβεια. Αν συνεχίσει να κάνει χρήση ναρκωτικών, θα βλάψει τα κύτταρα του εγκεφάλου, βάζοντας τέλος στην πρόοδό του πάνω στην Ατραπό.\nΑπ: Ναι. Οι ναρκομανείς μπορούν πολύ εύκολα να καταληφθούν από τις σκοτεινές δυνάμεις και γίνονται αγωγοί τους. Δεν είναι ικανοί να καταγράψουν ενέργειες ανώτερου επιπέδου και εντυπώσεις που προέρχονται από μεγάλα όντα και από το Θείο Σχέδιο. Είναι ανίκανοι να καλλιεργήσουν τα κέντρα τους ή να χρησιμοποιήσουν ενέργειες με νοημοσύνη. Θα χάσουν το όραμα μέσα στη λάσπη των εμπειριών τους. Ένας ναρκομανής που ενσαρκώνεται, θα έχει έναν ανισόρροπο μηχανισμό ή όχημα. Για παράδειγμα, αν ξυπνήσετε ένα πρωί και αρχίσετε να οδηγείτε το αυτοκίνητό σας, αλλά βλέπετε ότι η μια ρόδα έχει γίνει τετράγωνη, η άλλη τρίγωνη, και μια τρίτη είναι ξεφούσκωτη, πως θα μπορέσετε να οδηγήσετε ένα τέτοιο όχημα;\nΥπάρχουν πολλοί δυστυχισμένοι άνθρωποι στα νοσοκομεία, που έχουν ανισόρροπη φύση, αλλά που επίσης νιώθουν την παρόρμηση να ζήσουν και να εκφραστούν. Εδώ υπάρχει μεγάλος κίνδυνος. Αν ο μηχανισμός, ειδικά ο νους (όχι ο εγκέφαλος) έχει πάθει μεγάλη ζημιά, τότε ο Ηλιακός ‘Άγγελος αποχωρεί και αφήνει το άτομο για μεγάλη χρονική περίοδο. Το αποτέλεσμα μπορεί να είναι μογγολικά ή καθυστερημένα παιδιά και παραμορφωμένα βρέφη.\nΕ. Συνειδητής δημιουργικότητας.\nΣτην περίπτωση των ναρκωτικών το αιθερικό σώμα σχίζεται ξαφνικά και το άτομο εισέρχεται στον κόσμο της πλάνης και της θυμαπάτης. Η ανθρώπινη ψυχή παγιδεύεται. Δεν υπάρχει σωστή καταγραφή και το επίπεδο της κυριότητας του εαυτού βρίσκεται στο μηδέν. Το αιθερικό αντίστοιχο του εγκεφάλου έχει σε μεγάλο βαθμό αποσυρθεί. Δεν υπάρχει αληθινή δημιουργία.\nΑπ: Υπάρχει ένα θαυμάσιο κομμάτι στον Πύρινο Κόσμο, το οποίο θα απαντήσει στην ερώτησή σας. Λέει:\n«Η κακία, η αμφιβολία, η απιστία, η ανυπομονησία, η νωθρότητα και οι άλλες εμπνεύσεις του σκότους, χωρίζουν το γήινο κόσμο από τις ανώτερες Σφαίρες. Αντί να ακολουθούν την ατραπό του καλού, οι άνθρωποι επιχειρούν να αντικαταστήσουν την έκσταση του πνεύματος με διάφορα ναρκωτικά, τα οποία χαρίζουν την ψευδαίσθηση της ύπαρξης του άλλου κόσμου. Παρατηρείστε ότι σε πολλές θρησκείες θεσπίστηκε, σαν μετέπειτα προσθήκη, η χρησιμοποίηση πολύ έξυπνων ναρκωτικών μιγμάτων για το σκοπό της τεχνητής επέκτασης της συνείδησης πέρα από τη φυσική κατάσταση. Πράγματι η σφαλερότητα τέτοιων εξαναγκαστικών μέτρων είναι μεγάλη. Όχι μόνο δε φέρνουν τους Κόσμους πιο κοντά, αλλά αντίθετα αποξενώνουν και σκληραίνουν τη συνείδηση. Παρόμοια, η γήινη ζωή είναι γεμάτη με συνεχείς δηλητηριάσεις, τις οποίες οι άνθρωποι απλόχερα χαρίζουν ο ένας στον άλλον. Οι δάσκαλοι όλων των εποχών έχουν διδάξει στην ανθρωπότητα τα αγνά μονοπάτια του πνεύματος που οδηγούν στην επαφή με τους Ανώτερους Κόσμους, αλλά μόνο λίγοι διάλεξαν την ατραπό που αποκαλύπτεται από την καρδιά. Ειδική προσοχή πρέπει να δοθεί στην απαλλαγή από τις δηλητηριάσεις. Ένα σημαντικό μέρος του εδάφους της γης είναι ήδη μολυσμένο όπως και η επιφάνειά της. Εκτός από τα ναρκωτικά οι άνθρωποι έχουν εφεύρει πολλές καθαρά καταστρεπτικές ουσίες, που, αντί να χαρίζουν υγεία, επιφέρουν τον πνευματικό θάνατο. Μάζες από δηλητηριώδη αέρια πνίγουν τις πόλεις. Οι άνθρωποι αφιερώνουν υπερβολική σκέψη στην παραγωγή πολλών ουσιών, που θα πρέπει να θεωρούνται πολύ πιο θανατηφόρες από τα ναρκωτικά. Τα ναρκωτικά βλάπτουν μόνο τους εθισμένους σ’ αυτά, αλλά τα δηλητηριώδη αέρια βασανίζουν το κάθε τι που ζει. Δεν μπορεί κανείς να καταδικάσει αρκετά τα ναρκωτικά, αλλά επίσης δεν μπορεί κανείς να καταδικάσει ικανοποιητικά τέτοιες δολοφονικές εφευρέσεις. Παλιότερα οι άνθρωποι έπεφταν σε λάθος για χάρη της απατηλής έκστασης, αλλά σήμερα δεν μπορούν αδιάντροπα να σκοτώνουν τη διάνοια και το πνεύμα του διπλανού τους ονομάζοντας αυτό το θάνατο επίτευξη της επιστήμης».\nΑπ: Τα ναρκωτικά δεν διευρύνουν τη συνείδηση. Αντίθετα περιορίζουν τη συνείδηση, τη θολώνουν, την ανεστιάζουν και την εξασθενίζουν σε σημαντικό βαθμό.\nΑυτό συμβαίνει γιατί τα ναρκωτικά βλάπτουν το μηχανισμό της συνείδησης, δηλαδή το νου, τον εγκέφαλο και τους τρεις ενδοκρινείς αδένες μέσα στο κεφάλι. Κλονίζουν την υγεία του ανθρώπινου σώματος σαν σύνολο. Αποκρυσταλλώνουν ένα τμήμα του νου, δημιουργώντας πρότυπα συνήθειας και έτσι διαταράσσουν τη λογική του ανθρώπου. Με τη χρήση των ναρκωτικών, οι άνθρωποι βλέπουν ότι τους αρέσει ή αποφεύγουν ότι δεν τους αρέσει. Δεν αντικρίζουν τα πράγματα όπως αληθινά υπάρχουν. Είναι ένας μηχανισμός αυτο-εξαπάτησης.\nΤο ότι βλέπετε το πρόβλημα, δε σημαίνει ότι το κατανοείτε, ή ότι είστε σε θέση να το χειριστείτε και να το λύσετε. Ας υποθέσουμε ότι χρειάζεστε ένα αυτοκίνητο. Αυτό είναι το πρόβλημά σας. Το βλέπετε, αλλά δεν έχετε ούτε τα χρήματα για να το αγοράσετε, ούτε την ικανότητα να μάθετε να οδηγείτε.\nΈνας άνθρωπος κάτω από την επίδραση των ναρκωτικών είναι πολύ ευαίσθητος σε υπνωτικές υποβολές, όχι μόνο προφορικές, αλλά –πιο συχνά- και σε τηλεπαθητικές υποβολές. Όταν τα ναρκωτικά παίρνονται από μια ομάδα ανθρώπων, τότε στη κυριολεξία βρωμίζουν ο ένας το νου του άλλου με υπνωτικές υποβολές μέσα από προφορικά και τηλεπαθητικά μηνύματα. Ύστερα από μια τέτοια κατάσταση οι χρήστες των ναρκωτικών νιώθουν σύγχυση και έχουν μια αδυναμία προσανατολισμού, εξαιτίας των πολλών εντολών που έχουν τοποθετηθεί στο νου τους. Έχουν πολλές αντικρουόμενες παρορμήσεις, φόβους και αρέσκειες, θετικά και αρνητικά συναισθήματα. Όταν ένας άνθρωπος θέλει να είναι απόλυτα θετικός, τότε το αρνητικό εισχωρεί ανεπαίσθητα και δεν μπορεί να αποφασίσει ανάμεσα στα δυο, εξαιτίας πολλών άλλων παρεμβάσεων. Το αποτέλεσμα είναι ότι πέφτει σε απάθεια, σύγχυση και ύπνο.\nΗ συνείδηση είναι ένα πεδίο φωτός μέσα στο νου μας, το οποίο το χρησιμοποιούμε για να χειριζόμαστε δημιουργικά τη ζωή μας, να εξασφαλίζουμε την επιβίωση τη δική μας και των άλλων και να δημιουργούμε επικοινωνία προς ανώτερους σκοπούς – σκοπούς οι οποίοι δημιουργούν μεγαλύτερη χαρά, μεγαλύτερη κατανόηση και μας κάνουν ικανούς να αντιμετωπίζουμε τα προβλήματα των άλλων, καθώς και τα δικά μας με δημιουργικούς τρόπους.\nΤα ναρκωτικά εμποδίζουν μια τέτοια δυνατότητα. Γνωρίζω κάποιον διάσημο συγγραφέα, ο οποίος αφού έγραψε μερικά καλά βιβλία, μετά άρχισε να παίρνει ναρκωτικά. Τα μετέπειτα βιβλία του παρουσίαζαν μια μεγάλη απόκλιση σε σκοπό, δομή και βάθος. Κατέστρεψε τη ροή των εμπνεύσεών του, βλάπτοντας το μηχανισμό της δημιουργικότητάς του και έφερε στον εαυτό του ένα μεγάλο αίσθημα αποτυχίας.\nΜια ομάδα ηθοποιών βρέθηκε σε παρόμοια κατάσταση. Τελικά τα παράτησαν, και έγιναν ‘κολυμβητές σε λασπωμένα νερά’.\nPosted by Elena 0 Σχολια at 12:39 μ.μ.\nΣτην καθημερινότητα πρέπει να προσέχουμε τις αρνητικές υποβολές που κάνουμε στον εαυτό μας και στους άλλους, καθώς η δύναμη της υποβολής είναι πολύ μεγάλη. Επαναλαμβανόμενες αρνητικές σκέψεις, όπως "χάλια είναι η ζωή μου", "είμαι ανίκανος" κλπ, λειτουργούν σαν μάντραμ, σαν υποβολές που ενεργοποιούνται μέσα μας και μας οικοδομούν, σε αυτή την περίπτωση μας οικοδομούν αρνητικά. Μπορούμε να πούμε ότι όλη μας σχεδόν η ζωή είναι το αποτέλεσμα υποβολών που προήλθαν από τον εαυτό και το περιβάλλον.\nΕπίσης πολύ προσεκτικοί πρέπει να είμαστε στο τι λέμε στους άλλους. Ποτέ δεν πρέπει να χρησιμοποιούμε άσχημες λέξεις, όπως "ταλαιπωρημένος φαίνεσαι σήμερα", ή και για πλάκα ακόμα να λέμε τους φίλους μας βλάκες και άλλα αρνητικά επίθετα ή εκφράσεις, καθώς όλα αυτά περνάνε μέσα στο άτομο και ασυνείδητα τον επηρεάζουν. Το υποσυνείδητό μας είναι σαν μικρό παιδί που δέχεται ενέργειες και ερεθίσματα χωρίς να τα εκλογικεύει, κι έτσι δεν αναγνωρίζει τι είναι καλαμπούρι, τι είναι ψέμα και τι όχι. Αν πούμε στον άλλον ότι "κουρασμένος φαίνεσαι σήμερα", όχι μόνο δεν θα τον δυναμώσουμε αλλά αντίθετα θα νιώσει πιο κουρασμένος.\nΤα παιδιά ειδικά μπορεί να στιγματιστούν για πάντα με μια αρνητική λέξη ή υποβολή που ασυνείδητα έκανε ο γονιός. Ποτέ μα ποτέ οι γονείς δεν πρέπει να λένε αρνητικές λέξεις στα παιδιά όπως "είσαι ανίκανος, τεμπέλης, χαζός, άτακτος, κακός" – αυτό είναι ένα έγκλημα απέναντι στο παιδί, καθώς ο λόγος του γονιού έχει τεράστιο βάρος και αποτυπώνεται στο υποσυνείδητο του παιδιού, το οποίο αργά ή γρήγορα θα βεβαιώσει στην πράξη την υποβολή που έχει δεχθεί.\nΑπό την άλλη, οι θετικές υποβολές είναι μια τεράστια δύναμη και δίνουν ώθηση στον εαυτό αν γίνονται τακτικά. Για να κάνουμε θετικές υποβολές στον εαυτό μας πρέπει να χρησιμοποιούμε μόνο θετικές λέξεις και ενεστώτα. Για παράδειγμα, δεν θα πούμε "σήμερα δεν θα αρρωστήσω" αλλά θα πούμε "σήμερα είμαι απολύτως υγιής". Το υποσυνείδητο δεν ακούει το "δεν" και το "θα" αλλά το "αρρωστήσω" στην πρώτη περίπτωση.\nΈτσι μπορούμε να συντάξουμε μερικές θετικές υποβολές βάσει των αναγκών και των ελλείψεών μας. Εδώ είναι μερικά παραδείγματα.\nPosted by Elena 0 Σχολια at 4:13 μ.μ.\nΤα ναρκωτικά δεν αναπτύσσουν τη συνείδηση - Τορκόμ Σαραϊνταριάν\nΠριν ο άνθρωπος μπορέσει να εισχωρήσει στα υποκειμενικά επίπεδα, πρέπει να είναι προετοιμασμένος. Πρέπει να φτιάξει ένα μηχανισμό που θα παίζει το ρόλο ενός μεταφραστή και μετασχηματιστή από το άχρονο στο χρονικό, από το αφηρημένο στο συγκεκριμένο, Οι ανώτερες διαστάσεις δεν προσθέτουν τίποτα καινούργιο στον άνθρωπο, γιατί δεν μπορεί να δεχτεί μια νέα ιδέα, ένα όραμα ή γνώση, αν δεν έχει φτιάξει αυτόν τον καινούργιο μηχανισμό. Έλκει προς τον εαυτό του μόνο αυτό που ο ίδιος είναι.\nΗ ίδια κατάσταση ισχύει και για τον εσωτερικό χώρο. Το αστρικό πεδίο είναι μέρος του διαστήματος και όταν οι άνθρωποι εισέρχονται σ' αυτό, αποδέχονται το κάθε τι εκεί σαν πραγματικό και νομίζουν ότι είναι αληθινοί μάρτυρες αυτών των πραγμάτων. Γεγονός είναι πως ότι βλέπουν δεν είναι πραγματικό, αλλά μόνο μια αντανάκλαση των δικών τους φανταστικών δημιουργημάτων. Όλα όσα ονειρεύονται, πραγματώνονται εκεί. Είναι αξιοπρόσεκτο το γεγονός ότι δεν έχουν την παραμικρή ιδέα πως ονειρεύονται. Ο άνθρωπος όταν επιστρέφει στη συνειδητότητα, συχνά μιλάει για εντολές ή μηνύματα που δέχτηκε από κείνο τον κόσμο, χωρίς να γνωρίζει πως ότι δέχτηκες δόθηκε στον εαυτό του από τον ίδιο τον εαυτό του.\nΥπάρχουν πολλά παραλογισμένα άτομα στον κόσμο, τα οποία κατά κάποιο τρόπο έχουν εισέλθει στον κόσμο της αυταπάτης και έχουν εγκλωβιστεί εκεί. Μερικά απ'αυτά νομίζουν ότι έχουν πετύχει την Αυτοπραγμάτωση και ότι αντιπροσωπεύουν το Θεό στον κόσμο, ή ότι είναι οι αληθινοί απεσταλμένοι του Θεού. Είναι χαμένοι μέσα στις πλάνες του αστρικού πεδίου και είναι πολύ δύσκολο να θεραπευτούν. Το καλύτερο που μπορεί να κάνει κανείς γι' αυτούς, είναι να προσπαθήσει να ξανακλείσει το ρήγμα στο αιθερικό σώμα ανάμεσα στο φυσικό και στο αστρικό πεδίο. Η ιατρική δεν μπορεί να τους βοηθήσει. Τα φάρμακα απλώς σταματούν την ευαισθησία του οργανισμού που εγγράφει τις εντυπώσεις που έρχονται από τα αστρικά πεδία. Οι επιρροές από τα αστρικά πεδία συνεχίζουν να έρχονται και επηρεάζουν τη νοητική και τη φυσική ζωή, αλλά το άτομο δεν έχει καμιά επίγνωση αυτού του γεγονότος.\nΥπάρχει πράγματι μια ομοιότητα ανάμεσα στις περιγραφές ορισμένων καταστάσεων έκστασης, που προκύπτουν από διαλογισμό και εκείνων που επέρχονται από τα ψυχεδελικά ναρκωτικά. Ο δυτικός μας κόσμος είναι σε σύγχυση σχετικά με το σκοπό του διαλογισμού. Νομίζουμε ότι ο σκοπός του διαλογισμού είναι η έκσταση, Αν ήταν έτσι, τότε οι υποστηρικτές της χρήσης ψυχεδελικών ναρκωτικών που δημιουργούν αισθήματα έκστασης, θα είχαν μεγαλύτερο κύρος. Όμως ο ώριμος διαλογιζόμενος πρέπει να υπερβεί και την έκσταση και να φθάσει μια ανώτερη κατάσταση ισορροπημένης νοητικής διαύγειας. Σ' αυτή την κατάσταση της ισορροπημένης νοητικής διαύγειας μπορεί να συλλάβει μεγάλες εμπνεύσεις βαθύτερου νοήματος και σύνθεσης και μπορεί να είναι ικανός να τις αγκυροβολήσει με πρακτική μορφή, η οποία μπορεί να χρησιμοποιηθεί για την υπηρεσία και την εξέλιξη της ανθρωπότητας.\nΤα ναρκωτικά δρουν πάνω στο μηχανισμό, αντί να δρουν πάνω στη συνείδηση. Αυτή η αντιστροφή της διαδικασίας μόνο σε προβλήματα οδηγεί. Εσωτερικά, η συνείδηση είναι αυτή που δημιουργεί το μηχανισμό και η οποία τον αλλάζει. Με την ανάπτυξη της συνείδησης αναπτύσσεται επίσης η φυσική πλευρά του ανθρώπου. Το αιθερικό του σώμα, το νοητικό σώμα και τα ανώτερα σώματα αναπτύσσονται, καθώς ξεδιπλώνει τη συνείδησή του. Ο αληθινός διαλογισμός και η εκπαίδευση κατευθύνονται προς την άνθιση της συνείδησης. Καθώς η συνείδηση γίνεται ανώτερη και βαθύτερη, η ύλη των πεδίων του ανθρώπου οργανώνεται όλο και περισσότερο και εκλεπτύνεται προκειμένου να εκφράσει καλύτερα το νέο φως που ακτινοβολεί την ύλη. Έτσι, το νευρικό σύστημα, το αδενικό σύστημα και τα κέντρα αναπτύσσονται για τη χρησιμοποίηση δραστηριοτήτων ανώτερης διάστασης. Αυτή είναι η κανονική και φυσική διαδικασία για την ανάπτυξη της συνείδησης και του μηχανισμού του ανθρώπου.\nΣτην ατραπό της επέκτασης από πεδίο σε πεδίο, η γέφυρα πρέπει να δομηθεί πριν μπορέσει ο άνθρωπος να δραστηριοποιηθεί στα ανώτερα επίπεδα. Μια πανεπιστημιακή διάλεξη δεν μπορεί να δοθεί σ'ένα παιδί, που δεν ξέρει ακόμα να διαβάζει. Είναι αλήθεια πως μπορεί κανείς να υποκριθεί ότι είναι έτοιμος, αλλά η φύση έχει τους δικούς της τρόπους, και το παιδί πρέπει να μεγαλώσει και να μάθει βαθμιαία, μέχρις ότου είναι έτοιμο να περάσει, από βαθμίδα σε βαθμίδα με πλήρη κατανόηση. Ο άνθρωπος πρέπει, αργά ή γρήγορα, να εισέλθει στο αστρικό πεδίο, αλλά με τέλεια γνώση και συνείδηση αυτού του πεδίου και σαν ένας παρατηρητής, όχι δράστης (παθών - ταυτισμένος). Εδώ είναι η αυτο-κυριότητα, μια προσέγγιση προς τον Κεντρικό Εαυτό, και η διαδικασία προς την πραγμάτωση αυτού του Εαυτού. Σε μια κατάσταση νάρκωσης ο άνθρωπος απομακρύνεται όλο και περισσότερο από τον Πραγματικό του Εαυτό.\nΤα ναρκωτικά αυξάνουν τις θυμαπάτες και τις πλάνες και σπρώχνουν τον άνθρωπο σε μια κατάσταση στην οποία χάνει τον έλεγχο του αναλυτικού, λογικού και συνθετικού του οργάνου. Η πυξίδα του έχει χαθεί. Ένας άνθρωπος μπορεί να μπει σε μια τάξη αστρονομίας, να δει όλα τα σύμβολα, τις μορφές και τις εξισώσεις και να μην καταλάβει τίποτα απ'αυτά. Υπάρχει ανάγκη κατανόησης πριν εισέλθουμε σ' ένα ξένο τόπο. Ένας μαθηματικός τύπος που δεν κατανοείται, δεν έχει πραγματική αξία για το άτομο. Μόνο όταν τον καταλαβαίνει, αρχίζει να αποκτά κάποια σημασία γι' αυτόν. Το ίδιο ισχύει για όλα τα ανώτερα επίπεδα ή πεδία ύπαρξης. Σ' αυτά τα ανώτερα πεδία βρίσκονται βαθύτερες πραγματικότητες και μεγαλύτερη ομορφιά που δεν μπορούν ποτέ να βρεθούν στους κατώτερους κύκλους της ζωής.\nΑν μέσα από κάποιες απαγορευμένες ασκήσεις οι άνθρωποι εισχωρήσουν σ' αυτούς τους ανώτερους κόσμους και δουν και ακούσουν μερικά πράγματα, αλλά ερμηνεύσουν αυτές τις εμπειρίες μέσα από την κατανόησή τους των κατώτερων πεδίων, θα δημιουργήσουν αποκρυσταλλωμένες πλάνες. Στις περισσότερες περιπτώσεις αυτοί οι άνθρωποι χάνουν την ισορροπία τους στο φυσικό κόσμο, γιατί το μέτρο της κρίσης τους διαστρεβλώνεται. Ζουν μια αβέβαιη και ψεύτικη ζωή. Συχνά χάνουν την αίσθηση της νομιμότητας και δε δείχνουν κανένα σεβασμό σε κανόνες και νόμους. Αυτό είναι ένα σημάδι ότι έχουν κάνει μια παράνομη είσοδο στα ανώτερα πεδία και έχασαν την πυξίδα τους για τη φυσική πλευρά της ζωής. Δεν μπορούν να ζήσουν σε κάθε πεδίο σύμφωνα με τις απαιτήσεις του κάθε πεδίου, γιατί οι μετασχηματιστές τους δεν είναι όμοιοι. Επομένως χάνονται σε όλα τα πεδία και πρέπει να αρχίσουν ξανά από το κατώτερο.\nPosted by Elena 5 Σχολια at 6:30 μ.μ.\nΤι είναι διαλογισμός; Γιατί να διαλογιζόμαστε;\nΟ ουσιαστικός διαλογισμός πολύ απλά είναι η επιστροφή στη Πηγή, η προσπάθεια επιστροφής όλων μας των στοιχείων στον Δημιουργό, στη Δημιουργική Αρχή. Αυτή την Πηγή, την Αρχή, μπορούμε να την βιώσουμε και σαν το Κέντρο μας, το πιο εσωτερικό και ταυτόχρονα εξυψωμένο σημείο στον πνευματικό μας ορίζοντα. Αυτό το σημείο όλοι μας το γνωρίζουμε, καθώς από εκεί εκπορευτήκαμε – είναι το Σπίτι μας. Και αν κλείσουμε τα μάτια, μπορούμε να το αναζητήσουμε.\nΟ λόγος που βρισκόμαστε στη γη είναι για να επιτελέσουμε ακριβώς αυτή την επιστροφή όλων μας των στοιχείων στον Δημιουργό, στη Πηγή, ενόσω είμαστε ενσαρκωμένοι. Είμαστε δηλαδή στη γη για να πνευματικοποιήσουμε την ύλη, τα σώματά μας. Και αυτό όχι μόνο είναι εφικτό, αλλά και αναπόφευκτο να γίνει. Είναι αναπόφευκτο αν το επιτρέψουμε, γιατί, αν αντιστεκόμαστε και αν λειτουργούμε την Άρνηση, τότε μπορεί να εκμηδενιστούμε και να μην καταφέρουμε την επιστροφή στο Πατέρα που τόσο νοσταλγούμε. Αυτή την επιστροφή ασυνείδητα όλοι μας την αναζητούμε σε λάθος οδούς, όπου μέσα από τις σχέσεις, τα αποκτήματα, τις διασκεδάσεις κλπ, αναζητούμε την Ενέργεια και την ευδαιμονική Ενότητα της Πηγής. Η ζωή περνά όμως πολύ γρήγορα και η πλειοψηφία των ανθρώπων παρασύρεται από τα εξωτερικά φαινόμενα -με τη δυστυχία που αυτά φέρνουν- και ξεχνά για το τι ήρθε στη γη.\nΓιατί λοιπόν να διαλογιζόμαστε;\nΜα για να επιτελέσουμε ένα βήμα κάθε φορά σε αυτή την ανάβαση στον Πατέρα. Τα αποτελέσματα κάθε τέτοιου βήματος είναι πολλά: βίωμα Χαράς και Ομορφιάς, νέα έμπνευση, λύσιμο εσωτερικών κόμπων και προβλημάτων, καλυτέρευση της υγείας και, τα κυριότερα, μεγάλωμα της συνειδητότητας και της επαφής μας με την Αλήθεια. Άπαξ και συντονιστούμε με την Αλήθεια, τότε κάθε βήμα που κάνουμε στη ζωή μας θα είναι τέλειο. Χωρίς το Φως που λαμβάνουμε στο διαλογισμό, ότι και να κάνουμε στην εξωτερική μας ζωή, ότι και να δημιουργούμε, όσο και δραστήριοι να είμαστε, θα είναι πνευματικά νεκρό, θα είναι ένα κέλυφος. Έτσι λοιπόν ο σωστός διαλογισμός δίνει ενέργεια και άρα νόημα σε όλο το φάσμα της ζωής – δίνει ζωή στη ζωή.\nPosted by Elena 0 Σχολια at 3:19 μ.μ.\nΗ τροφή έχει σημαντική επίδραση στον χαρακτήρα και τη ζωή του ατόμου - Σάι Μπάμπα\nΤο σώμα και ο νους είναι στενά συνδεδεμένα μεταξύ τους και συντηρούνται από την τροφή. Ως εκ τούτου, η τροφή έχει σημαντική επίδραση στον χαρακτήρα και τη ζωή του ατόμου. Ανάλογα με την ποιότητα της τροφής είναι και ο νους, ανάλογα με τον νου είναι και οι σκέψεις, και ανάλογα με τις σκέψεις είναι και οι πράξεις.\nΌ,τι συλλαμβάνουν οι αισθήσεις αποτελεί «τροφή». Για τον πνευματικό αναζητητή η πρόσληψη τροφής πρέπει πάντοτε να είναι σατβική, δηλαδή αγνή και μετρημένη. Οι ήχοι, τα θεάματα, οι εντυπώσεις, οι ιδέες, τα αναγνώσματα, οι συναναστροφές - όλα αυτά πρέπει να προάγουν ευλάβεια, ταπεινοφροσύνη, ισορροπία, γαλήνη και απλότητα. Μόνον η σατβική «τροφή» μπορεί να διατηρεί τον νου σταθερό και αταλάντευτο, πλήρως συγκεντρωμένο στον θεϊκό Εαυτό, στον οποίο πρέπει κανείς να στοχάζεται αδιάλειπτα, αν θέλει να αποκτήσει γαλήνη και ευτυχία.\nΔεν σε καλώ να γίνεις Άγιος ή Όσιος - Δάσκαλος Ιωάννης\nΑυτή την εποχή, Αγαπημένε Μου, δεν σε καλώ να γίνεις Άγιος ή Όσιος ή να φτάσεις σε ένα στάδιο Ενότητας με Εμένα, που θα σου εξασφαλίσει απλά Χάρη και Εξουσία ή θα σε καταστήσει έναν απλό αγωγό και φορέα των Θείων παροχών και των Θείων Διδασκαλιών, Σε καλώ να γίνεις Εγώ, ο Λόγος - Μητέρα - Θεοτόκος, ο Λόγος - Ιησούς - Χριστός, ο Ένας και Μοναδικός Λόγος, ο παλμοδονούμενος στα Σύμπαντα.\nΠοια η διαφορά ανάμεσα στον Άγιο, τον Όσιο, τον Ασκητή, τον Αναχωρητή και σ' Εμένα τον Μοναδικό Λόγο, τον Αναλλοίωτο; Μα είναι καταφανές. Εγώ είμαι το Απόλυτο, το Τέλειο, η Αρμονία, η Ουδετερότητα, που δεν έχω ανάγκη από τίποτα, που εισέρχομαι μέσα στους περιορισμούς και τους διασπώ, χωρίς να περιορίζομαι, που δεν επηρεάζομαι από καμιά κατάσταση, αλλά διαχέω την Απόλυτη Αρμονία Μου μέσα στους Κόσμους.\nΟ Άγιος, ο Όσιος, ο Αναχωρητής, ο εξελιγμένος Πνευματικός άνθρωπος είναι βέβαια μία υπόσταση εκλεπτυσμένη, με Θείες Δονήσεις, που μπορεί να δέχεται και να φανερώνει Θείο Φως, δεν έχει επιτύχει όμως την Απόλυτη Αρμονία, την Απόλυτη Ουδετερότητα. Έχει αδρανοποιήσει απλά ορισμένα στοιχεία, τα έχει αφήσει ανενεργά, ώστε να μην εκδηλώνεται από αυτά αρνητικά, κι έχει φανερώσει τα Θεία στοιχεία του "είναι" του.\nΈχει ξεπεράσει τη διάνοια, αλλά δεν έχει καταστεί Θείος Νους. Έχει ξεπεράσει την εκδήλωση μη αγάπης, αλλά δεν έχει καταστεί η Απόλυτη Αγάπη, που δονεί τους Κόσμους.\nΑδελφέ Άνθρωπε, φέρεις εντός σου αγιότητα, εκλέπτυνση, εξέλιξη και Χάρη. Αλλά φέρεις εντός σου και το Κατεστημένο των αιώνων, που σε ωθεί ορισμένα στοιχεία του 'είναι' σου να τα καταπιέζεις, να τα ξεπερνάς και να εκδηλώνεσαι από τα Θεϊκά σου στοιχεία. Πρέπει να κατανοήσεις ότι δεν υπάρχει στοιχείο μέσα σου που δεν είναι Θεϊκό, που δεν είναι Απόλυτο.\nΕπομένως αυτά τα στοιχεία που σαν Άγιος, σαν Όσιος η Πνευματικά εξελιγμένος άνθρωπος τα είχες αδρανοποιήσεις, πρέπει να τα ενεργοποιήσεις όχι όμως με αρνητική εκδήλωση, αλλά έχοντας πλέον τη συνείδηση της θετικής εκδήλωσης των πάντων, τη συνείδηση της Αρμονίας και του Φωτός"\nΟ προορισμός σου είναι πάρα πολύ υψηλός, να καταστείς Λόγος - Αγάπη, διάχυση Αρμονίας. Δεν είναι κάτι απλό κι εύκολο. Απαιτεί αγώνα και πάνω απ' όλα απαιτεί συνείδηση ότι όλα σου τα στοιχεία θα συμμετάσχουν στη Μετουσίωσή σου, στη πορεία σου για επιστροφή.\nPosted by Elena 0 Σχολια at 4:43 μ.μ.\nΕίναι σημαντικό όχι μόνο να αγαπάτε αλλά να κάνετε και τους άλλους να σας αγαπούν - Τορκόμ Σαραϊνταριάν\nΟ μαθητής της νέας εποχής διασπείρει αγνή αγάπη. Είναι πολύ σημαντικό για ένα άτομο να αγαπιέται. Αυτό δεν είναι μόνο μια απάντηση στη μοναξιά ή στις σεξουαλικές, συναισθηματικές ή βιολογικές ανάγκες αλλά είναι επίσης μια απάντηση σε προβλήματα υγείας. Όταν κάποιος αγαπιέται, μπορεί να αντιμετωπίσει καλύτερα τα μικρόβια, τα βακτηρίδια και τα καταστροφικά δηλητήρια που είναι συσσωρευμένα στο σύστημά του μέσω των τροφών, του αέρα και των στενών σχέσεων.\nΗ καρδιά είναι ο μεγαλύτερος πολεμιστής στο σύστημά μας. Αν περιβάλλεται από αγάπη, μπορεί να υπερνικήσει πολλές εχθρικές δυνάμεις. Αλλά αν βομβαρδίζεται από δηλητηριώδη βέλη κακίας, προδοσίας και διαβολής δεν μπορεί να λειτουργήσει και το άτομο υποχωρεί κάτω από την επίθεση εχθρικών δυνάμεων.\nΓι'αυτό δεν είναι σημαντικό μόνο να μάθετε πως να αγαπάτε αλλά και πως να κάνετε τους ανθρώπους να σας αγαπούν, να σας σέβονται ακόμα και να σας θαυμάζουν. Τέτοιες στάσεις προς εσάς δημιουργούν μια ατμόσφαιρα μέσα στην οποία η καρδιά σας μπορεί να πολεμήσει, να σημειώσει πολλές νίκες και να μεταδώσει στο δυστυχισμένο κόσμο θεραπευτικές ενέργειες από το διάστημα.\nPosted by Elena 2 Σχολια at 6:58 μ.μ.\n"Μη φοβάστε την ιερή ευδαιμονία της μοναξιάς"\nΜοναχική στέκεται η κορυφή - ποτέ η αίσθηση της μοναξιάς δεν την εγκαταλείπει. Ευλογημένοι να είστε αν αυτή η αίσθηση σάς είναι γνωστή. Βρίσκεστε πάνω στο δρόμο που σας φέρνει σε Eμάς.\nΚι όμως η χιονισμένη κορφή τρέφει τα ρυάκια της πεδιάδας και ποτίζει τα χωράφια της συγκομιδής. Πάνω στην κορφή χαρίζει ο ήλιος την πρώτη του αχτίδα, και η σελήνη καθρεφτίζεται στους παγετώνες της. Και κανείς δεν γνωρίζει την γεννήτρα των θερμών πηγών, κι απορούν για το πως βράζουν τα νερά κατ’ απ το χιόνι.\nΜη φοβάστε την ιερή ευδαιμονία της μοναξιάς. Μα μέσα απ' την αγάπη αφήστε την να σας φωτίσει.\nPosted by Elena 0 Σχολια at 6:48 μ.μ.\nΗ δύναμη της σταγόνας - Τορκόμ Σαραϊνταριάν\nΘυμάμαι πως όταν ήμουν παιδί ο πατέρας μου με πήγε σε μια σπηλιά, που απλωνόταν ένα μίλι κάτω από το έδαφος. Ο πατέρας μου κρατούσε ένα μεγάλο δαυλό και εγώ τον ακολουθούσα προσεκτικά, ενώ κοίταζα τις μεγάλες σκιές που έπεφταν στα τοιχώματα και άκουγα την ηχώ των λόγων μας.\nΤελικά σταματήσαμε σε κάτι βράχια. Ο πατέρας μου μου έδειξε ένα βράχο σε σχήμα γλώσσας, κάπου εξήντα εκατοστά παχύ, που πρόβαλλε από μια προεξοχή του σπηλαίου. Μου έδειξε ακόμα ένα μικρό βράχο με σχήμα δαχτύλου που κρεμόταν από πάνω και απ’ όπου έπεφταν ρυθμικά σταγόνες νερού. Αφού είδα αυτά τα βράχια είπε: «Έχω να σε ρωτήσω κάτι. Είδες τη σταγόνα που πέφτει από ψηλά, αλλά παρατήρησες που έπεσε ;». Με κοίταξε και έφερε κοντύτερα το δαυλό για να δω καλύτερα. Παρατήρησα πως οι σταγόνες έπεφταν στον βράχο και περνούσαν μέσα από αυτόν. Μου φάνηκε περίεργο, γιατί ο βράχος ήταν πολύ παχύς.\nΣύρθηκα κάτω από το βράχο για να δω τι συνέβαινε. Είδα πως είχε γίνει στο βράχο μια τρύπα κάπου 2,5 εκατ. σε διάμετρο και πως οι σταγόνες περνούσαν κατευθείαν μέσα από την κυλινδρική οπή και έπεφταν στο έδαφος.\n«Ξέρεις πως γίνεται αυτό;».\n«Οι σταγόνες χτυπούσαν συνεχώς το βράχο επί αιώνες και τον διατρύπησαν».\n«Ναι! Σε έφερα να δεις αυτό το γεγονός και να πάρεις ένα μάθημα. Μια συγκεντρωμένη σκέψη προς οποιαδήποτε κατεύθυνση, αν συνεχιστεί, μπορεί να καταφέρει πράγματα που φαίνονται αδύνατα.»\nΜόλις είχαμε βγει από την σπηλιά, ο πατέρας μου με κοίταξε στα μάτια και είπε : «Η δύναμη της σκέψης και το μυστικό του πώς να σκεφτόμαστε -αυτά είναι τα κλειδιά για όλες τις κλειδαριές. Μην το ξεχνάς. Η σταγόνα είναι το πιο αδύναμο πράγμα, αλλά μπορεί να τρυπήσει τον βράχο».\nΈπειτα πήδηξε στο άλογό του και τραβώντας με με έβαλε μπροστά του. Προχωρήσαμε μέσα από τα ψηλά βουνά προς την συμφωνία του ηλιοβασιλέματος.\nPosted by Elena 1 Σχολια at 12:23 μ.μ.\nΠειθαρχία - Τορκόμ Σαραϊνταριάν\nΊσως σκέφτεστε "έχω ακούσει τόσα πολλά για πειθαρχία, την βαρέθηκα". Το μόνο άτομο που βαριέται την πειθαρχία είναι το άτομο που δεν πειθαρχεί ποτέ τον εαυτό του. Οι άνθρωποι που δεν θέλουν να ακούσουν για πειθαρχία την φοβούνται. Καθετί που οι άνθρωποι φοβούνται, δεν το σκέφτονται. Φτάνουν μέχρι και σε σημείο να ξεχνάνε μια λέξη αν την φοβούνται.\nPosted by Elena 0 Σχολια at 11:48 π.μ.\nΔύναμη κι Ευαισθησία\n"Δύναμη κι Ευαισθησία, ποιότητες Θεϊκές. Εκλέπτυνση και Δημιουργία, ιδιότητες που το Πνεύμα προσδίδει στον άνθρωπο της αγάπης. Η φώτιση σημαίνει Ομορφιά, Σοφία, Ευδαιμονία, Ενότητα."\nΗ πνευματικότητα είναι μονοπάτι στο οποίο πρέπει να βαθύνουμε την ευαισθησία της αντίληψής μας. Η άγνοια είναι χονδροειδείς κραδασμοί, δηλαδή μια συνειδητότητα χωρίς εκλέπτυνση και σοφία. Ο διαλογισμός βοηθάει αυτή την εκλέπτυνση της συνειδητότητάς μας. Άλλωστε, το Πνεύμα, που είναι Πυρ, είναι το πιο εκλεπτυσμένο και ταυτόχρονα δυναμικό σημείο στο κέντρο του είναι μας.\nΕυαισθησία και δύναμη πάνε μαζί, όσο κι αν φαίνεται παράξενο. Η φοβία και η ανανδρία προέρχονται από έλλειψη ενέργειας, έλλειψη φωτός και σοφίας. Κι ας θυμηθούμε τους Αρχαγγέλους, οι οποίοι είναι οντότητες αγνού αλλά πανίσχυρου κι εκλεπτυσμένου φωτός. Δύναμη κι ευαισθησία είναι ποιότητες θεϊκές.\nΑποδέσμευση - Τορκόμ Σαραϊνταριάν\nΑν ένα άτομο δεν επιλέγει να εισέλθει στην ατραπό της μαθητείας, τότε είναι ένα συνηθισμένο άτομο. Ακολουθεί τις συνήθειες τού μέσου ανθρώπινου όντος. Αισθάνεται ελεύθερος να κάνει πολλά πράγματα, επιτρέπει στον εαυτό του να βρίζει, επιτρέπει στον εαυτό του να κλέβει και να ψεύδεται. Αλλά όταν εισέλθει στην ατραπό της μαθητείας, δεν χρησιμοποιεί την ελευθερία του για προσωπικές επιδιώξεις, αλλά περισσότερο για την πνευματική του υπηρεσία.\nΑυτό είναι ένα πολύ σημαντικό σημείο. Ένας μαθητής χάνει την ελευθερία της προσωπικότητάς του, που σημαίνει την ελευθερία των ορμών και των παρορμήσεων του, των επιθυμιών και των εγωιστικών ενδιαφερόντων του. Είναι πολύ σημαντικό να χάσετε αυτά τα πράγματα γιατί εάν δεν χάσετε αυτά τα φορτία, δεν μπορείτε να σκαρφαλώσετε πραγματικά στα βουνά.\nPosted by Elena 0 Σχολια at 3:46 μ.μ.\nΤα ναρκωτικά δεν αναπτύσσουν τη συνείδηση - Τορκόμ...\nΗ τροφή έχει σημαντική επίδραση στον χαρακτήρα και...\nΔεν σε καλώ να γίνεις Άγιος ή Όσιος - Δάσκαλος Ιωά...\nΕίναι σημαντικό όχι μόνο να αγαπάτε αλλά να κάνετε...


Δεν ήταν στον οδικό χάρτη το άνοιγμα σχολείων - Καθαρά Πολιτική η απόφαση (vid) - Pafos Press\nΔεν ήταν στον οδικό χάρτη το άνοιγμα σχολείων – Καθαρά Πολιτική η απόφαση (vid)\nΤην κατάσταση στην Κύπρο αλλά και την απόφαση για άνοιγμα των σχολείων σχολίασε στο Πρωτοσέλιδο ο επιδημιολόγος, Λεόντιος Κωστρίκης.\nΣυγκεκριμένα, ανέφερε ότι πάμε εξαιρετικά καλά, ο επιδημιολογικός δείκτης είναι γύρω στο 0,5 και τα κρούσματα είναι κοντά στο μηδέν. Εξήγησε ότι η επιδημία πάει προς το τέλος της, τονίζοντας ότι το μοντέλο και τα μέτρα που ακολουθήσαμε έχει δουλέψει. Πρόσθεσε δε ότι στην Κύπρο δεν έγιναν σημαντικά λάθη, αν και θα μπορούσαν τα μέτρα να είχαν ληφθεί δύο- τρεις ημέρες πριν.\nΣε ερώτηση εάν ξέρουμε πότε θα τελειώσει η επιδημία στην Κύπρο απάντησε ότι αυτό μπορεί να υπολογιστεί στη βάση μαθηματικών μοντέλων. Εκτίμηση ήταν ότι θα φτάναμε αυτή τη εβδομάδα στα μηδενικά κρούσματα, αλλά αυτό μπορεί να αργήσει λίγο. Τόνισε ότι ο αριθμός μηδέν έχει περισσότερο συναισθηματική αξία.\nΣε ερώτηση για τα σχολεία ανέφερε ότι είχε εκπλαγεί όταν άκουσε την απόφαση, αφού δεν ήταν στον οδικό χάρτη να ανοίξουν στις 21 Μαΐου. Δήλωσε ότι ήταν μια πολιτική απόφαση, η οποία βασίστηκε στην καλή επιδημιολογική εικόνα και στο γεγονός ότι στις 21 Μαΐου θα αρθούν τα μέτρα. Επεσήμανε ότι δεν ανησυχεί υπερβολικά αλλά φαίνεται να έχει ληφθεί κάπως πρόχειρα αυτή η απόφαση, ενώ αποκάλυψε ότι υπήρχαν αντικρουόμενες απόψεις μεταξύ της ομάδας.\nΌσον αφορά στην επιδημιολογική εικόνα των παιδιών είπε ότι ήταν μια μικρή ομάδα στην επιδημία, είχαν μικρούς αριθμούς λοιμώξεων, ενώ υπήρχε η άποψη ότι το ανοσοποιητικό τους σύστημα ήταν τέτοιο που δεν τους κάνει ζημιά. Εντούτοις, μελέτη στη Γερμανία έχει δείξει ότι το ιικό φορτίο που έχουν τα παιδία είναι εξίσου υψηλό όπως στους ενήλικες. Πρόσθεσε ότι ως ιολόγος, βλέπει μια εξαιρετικά καλή εικόνα και δεν θέλει να αλλάξει.\nΤέλος, σε ερώτηση πότε θα μπούμε σε αεροπλάνο, είπε ότι δεν το γνωρίζει αλλά πρέπει να εξετάσουμε την επιδημιολογική εικόνα που θέλουμε να έχουμε τουριστικές συναλλαγές, ώστε να δημιουργήσουμε το λεγόμενο Safe Tourism.


Χαλασμός Κυρίου στη Λάρνακα - Κινητοποίηση Πυροσβεστικής (vids&pics) | News\nNews Local Χαλασμός Κυρίου στη Λάρνακα - Κινητοποίηση Πυροσβεστικής (vids&pics)\n15.09.2019 12:46 Κύπρος Sigmalive\nΆνοιξαν οι ουρανοί σε διάφορες περιοχές της Λάρνακας και της Λεμεσού με την Πυροσβεστική να βρίσκεται σε πλήρη κινητοποίηση λόγω των προβλημάτων που έχουν δημιουργηθεί. Ένεκα των πολλών προβλημάτων που παρατηρούνται έχει γίνει ανάκληση προσωπικού της Πυροσβεστικής ενώ συνδράμει και η ΕΜΑΚ. Δρόμοι έχουν κλείσει ενώ σε διάφορες κοινότητες παρουσιάζονται προβλήματα ηλεκτροδότησης.\nΟι ακόλουθοι δρόμοι στη Λάρνακα είναι κλειστοί για την τροχαία κίνηση λόγω συσσώρευσης νερού στο οδόστρωμα:\nΕπίσης, ο δρόμος Νικόκλειας – Αγίου Νικολάου, στην Πάφο έχει καταστεί επικίνδυνος λόγω κατολισθήσεων όγκων χώματος και αποκοπής κλαδιών δέντρων.\nΠαράλληλα, λόγω της κακοκαιρίας παρουσιάζονται προβλήματα ηλεκτροδότησης τις εξής περιοχές:\nΦωτογραφίες από την περιοχή Καμάρες στη Λάρνακα:\nΒίντεο από πλημμυρισμένη επιχείρηση στην περιοχή Αγίων Αναργύρων στη Λάρνακα πλησίον του σταδίου "Αντώνης Παπαδόπουλος":\nΠιο πριν, η Αστυνομία εξέδωσε και σχετική ανακοίνωση για καταρρακτώδεις βροχές στο δρόμο Λεμεσού – Πλατρών, από το ύψος της Λάνιας προς Τρόοδος καθώς επίσης και στον αυτοκινητόδρομο Λεμεσού - Πάφου από την Επισκοπή προς Πάφο προτρέποντας τους οδηγούς να είναι προσεκτικοί. Επίσης, στο δρόμο Καλού Χωριού – Λεμεσού παρατηρούνται κατολισθήσεις πετρών και όγκων χώματος.\nΔείτε βίντεο από το βροχερό σκηνικό σε Λεμεσό και Λάρνακα:\nΕξάλλου, πέραν των έντονων βροχοπτώσεων στην Λάρνακα την εμφάνιση του έκανε και ανεμοστρόβιλος.\nΑξίζει να σημειωθεί ότι σύμφωνα με την πρόγνωση του καιρού το απόγευμα θα υπάρχουν περίοδοι με συννεφιά αλλά και διαστήματα με κυρίως αίθριο καιρό, ενώ αναμένονται μεμονωμένες βροχές ή καταιγίδες. Σε καταιγίδα δεν αποκλείεται να πέσει χαλάζι.\nΟι άνεμοι θα πνέουν κυρίως νοτιοδυτικοί ως βορειοδυτικοί, ασθενείς μέχρι μέτριοι, 3 με 4 μποφόρ και παροδικά στα νότια ή και σε καταιγίδα ισχυροί, 5 μποφόρ.\nΗ θάλασσα θα είναι λίγο ταραγμένη και σταδιακά, στα προσήνεμα, μέχρι ταραγμένη. Απόψε ο καιρός θα καταστεί κυρίως αίθριος, αλλά παροδικά αυξημένες νεφώσεις πιθανό να δώσουν μεμονωμένες βροχές, στα ανατολικά. Οι άνεμοι θα πνέουν αρχικά νοτιοδυτικοί ως βορειοδυτικοί, ασθενείς και τοπικά μέτριοι, 3 με 4 μποφόρ για να καταστούν αργότερα κυρίως βορειοδυτικοί ως βορειοανατολικοί ασθενείς, 3 μποφόρ. Η θάλασσα θα καταστεί γενικά λίγο ταραγμένη, αλλά στα ανατολικά ήρεμη μέχρι λίγο ταραγμένη. Η θερμοκρασία θα πέσει γύρω στους 20 βαθμούς στο εσωτερικό, γύρω στους 21 στα παράλια και γύρω στους 13 βαθμούς στα ψηλότερα ορεινά.\n*Τα βίντεο αναρτήθηκαν από χρήστες του διαδικτύου στο γκρουπ ΚΑΙΡΟΦΙΛΟΙ ΚΥΠΡΟΥ\nΟδηγοί προσοχή! Έντονη βροχόπτωση στο δρόμο Λεμεσού – Πλατρών\n«Κάνουν φασαρία» στην Αγγλία οι ομογενείς «Άγιοι»


Λαγουδάκια πασχαλινά με μάσκα: Ζαχαροπλαστεία στο κλίμα των ημερών | Alphafreepress.gr\nalphafreepress.gr / PLUS / Λαγουδάκια πασχαλινά με μάσκα: Ζαχαροπλαστεία στο κλίμα των ημερών\nΛαγουδάκια πασχαλινά με μάσκα: Με αυτό τον τρόπο, το ζαχαροπλαστείο θέλησε να αλλάξει τη διάθεση των πελατών του και να τους γλυκάνει.\nΛαγουδάκια πασχαλινά με μάσκα: Μια διαφορετική ιδέα για το φετινό Πάσχα είχε το ζαχαροπλαστείο Βαζάκας στη Λυκόβρυση. Το ζαχαροπλαστείο αποφάσισε να «ντύσει» τα κλασσικά σοκολατένια λαγουδάκια… με κάτι διαφορετικό. Φέτος, τα λαγουδάκια δεν κρατούν αυγά και δεν φορούν λουλούδια. Στους καιρούς του κορωνοϊού, το ζαχαροπλαστείο έντυσε τα λαγουδάκια με μάσκες και τους φόρεσε γάντια. Τα χειροποίητα λαγουδάκια με σοκολάτα υγείας και γάλακτος φορούν μπλε και λευκές μάσκες στο πρόσωπο, ενώ στα χέρια τους έχουν γάντια.\nΛΑΓΟΥΔΑΚΙΑ ΜΕ ΜΑΣΚΑ\nΛΑΓΟΥΔΑΚΙΑ ΠΑΣΧΑΛΙΝΑ ΜΕ ΜΑΣΚΑ


Μπορούμε να νικήσουμε σ' αυτόν τον πόλεμο - DailyPost.gr\nΔημοσιεύτηκε 27 Μαρτίου 2020 27 Μαρτίου 2020 στην Με Άποψη από Ζαχαρίας Ζούπης\nΑυτές τις βδομάδες δοκιμασίας και αγώνα για την επιβίωση φάνηκε πριν απ΄όλα ότι υπάρχει Πρωθυπουργός και Κυβέρνηση με σοβαρότητα και σχέδιο που «έπιασαν τον Ταύρο από τα κέρατα». Πήρε έγκαιρα μέτρα, έβαλε σε κίνηση τον κρατικό μηχανισμό, στηρίχτηκε σε ένα αδιαμφισβήτητης αξίας επιστημονικό δυναμικό. Πήρε αυστηρά και γρήγορα μέτρα με πολύ μεγαλύτερη αμεσότητα απ΄ότι πολλές και ισχυρές χώρες (Ιταλία, Ισπανία, Γαλλία, Ηνωμένο Βασίλειο κ.ά).\nΗ σοβαρότητα αυτή και η αποφασιστικότητα που επιδείχθηκαν έγινε σεβαστές από μία ευρεία κοινωνική πλειοψηφία. Αυτή η πλειοψηφία είδε Κράτος να αντιδρά με μικρότερα ή μεγαλύτερα προβλήματα, έδειξε ότι δεν θέλει να ζει με ψέματα, έδειξε και δείχνει στάση ευθύνης, πειθαρχίας, σεβασμού στα μέτρα που ανακοινώνονταν. Δεν είναι ασήμαντα αυτά τα δείγματα σε μια χώρα σαν την δική μας, σε μια χώρα που πέρασε μία δεκαετή περιπέτεια χρεοκοπίας και όταν ήρθε η στιγμή να διεκδικήσει ένα καλύτερο μέλλον, έχει να αντιμετωπίσει τις προκλήσεις και τον εκβιασμό Ερντογάν και την υπεράσπιση των συνόρων και τώρα και την πανδημία μαζί.\nΑυτή η προσπάθεια δεν «ίσιωσε» αυτόματα. Όλοι θυμόμαστε τι ανοησίες είπαν και έγραψαν πολλοί επώνυμοι του χώρου της κατ΄επιλογήν ευαισθησίας για τους Μετανάστες για την μάχη των συνόρων. Μέχρι διαδηλώσεις διαμαρτυρίας οργάνωναν έξω από Πρεσβείες της χώρας σε ξένες χώρες, προσπαθώντας να δείξουν ότι στην χώρα κυβερνούμαστε από απάνθρωπους ακροδεξιούς. Ανάμεσα σ΄αυτούς και Ευρωβουλευτές της χώρας. Πάμε παρακάτω όμως. Όλοι αυτοί, όταν είδαν στις δημοσκοπήσεις ότι η στάση της Κυβέρνησης είχε την στήριξη του 85%-90% της Ελληνικής Κοινωνίας αρχικά άλλαξαν στάση και τώρα σιωπούν.\nΣτην συνέχεια υπήρξαν και οι ανοησίες για την πανδημία, όταν ξεκινούσε η περιπέτεια. Από ποιους; Από τους ίδιους συνήθεις υπόπτους που έσπευσαν να γράψουν για τον ταξικό χαρακτήρα του ιού, την προέλευσή του από παρθένα δάση ή από το ξεπάγωμα στην Αρκτική λόγω Κλιματικής Αλλαγής. Χαρακτηριστικά δείγματα αυτών των Αναλυτών του ιού οι κ. Παπαδημούλης, Κούλογλου, Δούρου και άλλοι. Ευτυχώς για τον χώρο τους κάποιοι τους μάζεψαν, όταν αντιλήφθηκαν την δραματικότητα της κατάστασης. Έτσι, μετά το μπαράζ των ανοησιών όπως και στην υπόθεση υπεράσπισης των συνόρων, πρώτα άλλαξαν ρότα και στην συνέχεια εμφανίζονται συμμέτοχοι στην εθνική προσπάθεια. Κατανόησαν ότι σε τέτοιες συνθήκες το να λες βλακώδεις ιδεοληψίες είναι πολύ μα πολύ επικίνδυνο, πολύ περισσότερο όταν απέναντί σου έχεις Πρωθυπουργό και Κυβέρνηση που εργάζονται με πραγματισμό. Αν κάτι απέμεινε να ψελλίζουν είναι κάτι περί ήττας του νεοφιλελευθερισμού, λες και σ΄αυτή την χώρα εφαρμόστηκε ποτέ νεοφιλελεύθερες πολιτικές. Τέλος πάντων, οι όποιες μετατοπίσεις προς τον ρεαλισμό και την πραγματικότητα είναι πάντα θετικές. Πολύ περισσότερο που συμβάλουν σε ενιαία αποδεκτές πολιτικές.\nΟ αγώνας που δόθηκε μέχρι τώρα στέφτηκε με επιτυχία, αλλά τα δύσκολα είναι μπροστά. Έρχεται η ώρα της τρικυμίας, αποτέλεσμα σειράς φαινομένων και συμπεριφορών. Θα διαφωνήσω με όσους εσχάτως σημειώνουν πως η Κυβέρνηση ρίχνει την ευθύνη σε πολίτες για να καλύψει λάθη της. Σ΄αυτή την χώρα κατοικούμε και όλοι παρακολουθήσαμε πόσο δύσκολο είναι να ηττηθεί η βλακεία και η ανευθυνότητα. Επίσης , όλοι είδαμε το ανατριχιαστικό «γράφημα Μόσιαλου» για το πόσες εκατοντάδες μπορούν να μολυνθούν από ένα και μόνο ανέμελο φορέα του ιού και θα έπρεπε να κατανοούμε για τι μιλάμε.\nΣε κάθε περίπτωση αυτή η «αγορά χρόνου» που επιτεύχθηκε ήταν αναντικατάστατης αξίας. Θα μπορούσε ίσως να αγοραστεί κι άλλος χρόνος και να υπάρξει πιο γερή άμυνα απέναντι στην διάδοση. Αν για παράδειγμα έκλειναν οι Εκκλησίες τουλάχιστον πριν τους πρώτους Χαιρετισμούς και τους εκκλησιασμούς της Κυριακής που ακολουθούσε, δεν θα είχαμε χιλιάδες ανθρώπους να συνωστίζονται στους Ναούς για να δείξουν ότι διαθέτουν πίστη, με ότι μπορεί να σημάνει. Αν υπήρχε απαγόρευση εξόδου από τα μεγάλα πολεοδομικά συγκροτήματα (π.χ Αττικής και Θεσσαλονίκης) το τελευταίο Σαββατοκύριακο θα μπορούσε να αποφευχθεί η πιθανή μετάδοση στις πιο διαφορετικές περιοχές της χώρας. Αυτές οι δύο αποφάσεις θα μπορούσαν πράγματι να ληφθούν και το αντίθετο γεγονός συνιστά ευθύνη της Κυβέρνησης και του Επιστημονικού Επιτελείου. Δεν αλλάζουν όμως την μεγάλη εικόνα.\nΤο δεύτερο σημείο που θα φανεί τι ακριβώς προετοιμασία έχει γίνει και γίνεται με ευθύνη της Κυβέρνησης αυτές τις ώρες, είναι η προετοιμασία του Εθνικού Συστήματος Υγείας, ώστε να δεχτεί ένα πιθανότατα μεγάλο κύμα κρουσμάτων που μάλλον θα πρέπει να είναι αναμενόμενο. Είναι η ενίσχυση κλινών ΜΕΘ, η προετοιμασία πρόσθετων χώρων με πλήρη στελέχωση και εξοπλισμό για να δώσουν την μάχη τις επόμενες κρίσιμες ώρες και μέρες. Είναι η προετοιμασία συνεργασίας Ε.Σ.Υ με τον ιδιωτικό τομέα της Υγείας. Εδώ βρίσκεται ένα δεύτερο στοίχημα από το οποίο θα κριθεί η Κυβέρνηση. Σημειώνουμε ότι σ΄αυτό το σημείο, ας μην παριστάνουν πολιτικές δυνάμεις ότι δεν γνωρίζουν την παρατεταμένη κρίση του Ε.Σ.Υ που μείωσαν σημαντικά την απόδοση και τις αντοχές του. Μιλάμε για κρίση από την προ χρεοκοπίας της χώρας περίοδο μέχρι και σήμερα, που καμία Κυβέρνηση δεν θα μπορούσε να αντιμετωπίσει ριζικά σε 8 μήνες. Αυτά γιατί είναι αστείο να γράφονται θεωρίες περί κάποιων νεοφιλελεύθερων που δεν «αγαπάνε» και πολύ τα δημόσια Νοσοκομεία.\nΤο τρίτο σημείο που κρίνεται η Κυβέρνηση είναι η στήριξη των Επιχειρήσεων και των εργαζομένων που άλλες έκλεισαν και άλλες δοκιμάζονται. Εδώ υπάρχει ένας ακαθόριστος παράγοντας: Ο χρόνος που θα κρατήσει η περιπέτεια που θα καθορίσει πολλά, μα πάρα πολλά στην Διεθνή και Ελληνική Οικονομία. Τα πρώτα μέτρα ύψους 10 δις. ευρώ υπερκέρασαν τις αρχικές προτάσεις ακόμα και των Κομμάτων της Αντιπολίτευσης που τώρα ζητάνε μέτρα ύψους 30 δις. ευρώ. Η Κυβέρνηση έχει το χρέος να διευρύνει σταδιακά τις ευνοϊκές παρεμβάσεις της και λαμβάνοντας υπόψη τον παράγοντα χρόνο να «απλώσει» μέτρα που θα συγκροτούν ένα δίκτυ προστασίας Επιχειρήσεων και εργαζομένων, κρατώντας και αποθέματα, διεκδικώντας πόρους και άλλη, πιο δραστική Πολιτική από την Ε.Ε, ώστε να γίνει μια τονωτική ένεση γρήγορης επανεκκίνησης όταν όλα θα επανέρχονται στους συνήθεις ρυθμούς. Και μη ξεχνάμε…. Υπάρχουν και οι Τράπεζες που οφείλουν να δουν το χρέος τους.\nTags: Ζαχαρίας Ζούπηςκορωνοϊόςοικονομιαπόλεμος\nΜπροστά στην επόμενη, δύσκολη κρίση\nΌταν η μικροψυχία και η παραζάλη βαφτίζεται ιδεολογία ή αριστερή προσέγγιση\nΣταθερά ανεύθυνοι και επικίνδυνοι λαϊκιστές\nΛαϊκισμός δίχως όρια\nΠροηγούμενο αρθρο Previous post: Σύνοδος Κορυφής: Το παρασκήνιο, τα δυο στρατόπεδα και το παρ’ ολίγον ναυάγιο\nΕπομενο άρθρο Next post: Το βαθύ ρήγμα πίσω από το παρ’ ολίγον φιάσκο\nΗ Ούρσουλα πήρε το μαστίγιο αλλά εμείς «ΛΕΜΕ ΟΧΙ» και διεκδικούμε αξιοπρέπεια\nΗ Ελλάδα στην μετά-κορωνοϊό εποχή\nΕλλάς το μεγαλείο σου! Οι θανατηφόροι πόλεμοι της μνήμης και της Ιστορίας\nΕπιμονή στη μετριοκρατία ή στόχευση στην πραγματική αριστεία;\nΚύπρος νεκροί κορωνοϊός μεταναστευτικό novartis ΣΥΡΙΖΑ Πολάκης ΚΙΝΑΛ οικονομια Μαξίμου Μητσοτάκης Λιβύη Ιταλία προσφυγικό-μεταναστευτικό Ελλάδα Νέα Δημοκρατία εκλογες ηπα Τουρκια ΝΔ Έβρος Κυριάκος Μητσοτάκης Τσιπρας Ερντογάν Κίνα Αλέξης Τσίπρας Βουλή κυβέρνηση Παύλος Πολάκης ΔΕΗ


Let It Be | Μπορείς να διατηρήσεις τη σπίθα του πάθους στην αγάπη;\nCelebrities Ψυχολογία & Ευεξία\nletitsia February 27, 2019\nΕίναι η παθιασμένη αγάπη ένα συναίσθημα που περνάει με τον καιρό; Σύμφωνα με κάποιους αυτού του τύπου η αγάπη «καίγεται» στις ίδιες τις φλόγες του πάθους της μέσα σε ένα με δύο χρόνια, για να αντικατασταθεί ωστόσο από τους ήρεμους, δυνατούς δεσμούς που δημιουργεί η συντροφικότητα.\nΘα ομολογήσω ότι έπεσα και εγώ θύμα του διχασμού #teamirina ή #teamladygaga που έσπειρε η τελευταία εμφάνιση της Λέιντι Γκάγκα και του Μπράντλεϊ Κούπερ στα φετινά Όσκαρ. Δεν ξέρω αν έχουν σχέση ή όχι, αν έπεσαν θύμα των ρόλων που ερμήνευαν ή αν παίζουν πολύ καλά τους ρόλους τους και εκτός πλατό. Και δεν με ενδιαφέρει. Αυτό που μου έκανε εντύπωση ήταν ο ηλεκτρισμός που εξέπεμπε το βλέμμα τους, το πάθος που φαινόταν να έχει βάλει φωτιά σε ότι βρισκόταν κοντά τους κάνοντας την καημένη την σύντροφο του Μπράντλεϊ Ιρίνα Σάικ αόρατη. Μπορεί βέβαια η Λέιντι Γκάγκα να μας διαβεβαιώνει ότι ο Μπράντλεϊ είναι ένας «αληθινός φίλος και καλλιτεχνική ιδιοφυΐα» αλλά όπως είχε πει και ο Jeremy Taylor: «έρωτα ονομάζουμε την φιλία που έχει πάρει φωτιά» και νομίζω ότι σε αυτήν την περίπτωση αυτό τα λέει όλα.\nΡομαντική αγάπη ή πάθος; Λέιντι Γκάγκα και Μπράντλεϊ Κούπερ στη βραδιά των Όσκαρ (Instagram, Lady Gaga).\nΆλλωστε κάτι τέτοια έλεγε και η Αντζελίνα Τζολί για τον Μπραντ Πιτ μετά τα γυρίσματα της ταινίας τους «Mr and Mrs Smith» προκειμένου να καθησυχάσει τα δημοσιεύματα που μιλούσαν για πραγματικό έρωτα μεταξύ τους. Ωστόσο 9 χρόνια και 4 παιδιά αργότερα (έξι, μαζί με τα δύο μεγαλύτερα παιδιά της Αντζελίνα που υιοθέτησε στη συνέχεια και ο Μπραντ) είδαμε ότι πράγματι ο ηλεκτρισμός, η χημεία και το πάθος μεταξύ τους ήταν τελικά εντελώς αληθινά.Όλα όμως αυτά πυροδότησαν μέσα μου ξανά την αμφιβολία: Τελικά κρατάει ο έρωτας; Υπάρχει αυτή η φλόγα ή σβύνει κάποια στιγμή αφήνοντάς μας μόνους να αναζητούμε τον επόμενο σύντροφο;\nΈρωτας και πάθος, αυτό το μυστήριο\nΤι συμβαίνει όμως με το πάθος του έρωτα; Γιατί ενώ στις περισσότερες περιπτώσεις είναι απαραίτητο συστατικό για να ξεκινήσει μια σχέση κάπου στην πορεία χάνεται; Είναι τελικά ένα συναίσθημα που απλώς περνά, που «καίγεται» από τις ίδιες του τις φλόγες ή μπορεί να διαρκέσει ίσως και για πάντα; Γιατί στο τέλος τέλος όλοι μας αυτό το: «…και ζήσανε αυτοί καλά, και εμείς καλύτερα» αναζητούμε. Και είναι αυτή η ματαίωση της προσδοκίας μας που μας απογοητεύει. Έχουμε όμως δίκιο; Μήπως οι προσδοκίες μας είναι πολύ υψηλές; Μήπως τελικά αυτό το πάθος και ο έρωτας είναι από τη φύση τους καταδικασμένα; Μήπως η ρομαντική αγάπη που έχει χάπι εντ υπάρχει μόνο στα παραμύθια και στα άρλεκιν;\nΈρευνες που μελέτησαν τις ζωές παντρεμένων ζευγαριών στο πέρασμα του χρόνου δείχνουν ότι το πάθος «πεθαίνει» μετά τα δύο πρώτα χρόνια της σχέσης, μένει «κοιμισμένο» για περίπου 15 χρόνια και «φουντώνει» ξανά αφού τα παιδιά φύγουν από το σπίτι. Βέβαια αυτού του είδους οι έρευνες έχουν εξ ορισμού το ψεγάδι ότι μελετούν ανθρώπους που παραμένουν παντρεμένοι. Οι διαζευγμένοι έφυγαν από το γάμο γιατί προφανώς ήταν δυστυχισμένοι ή/και γιατί η φλόγα του πάθους έσβησε. Σύμφωνα με την ερευνήτρια Dr. Barbara Acevedo «Η ρομαντική αγάπη, αυτή που χαρακτηρίζεται από εγγύτητα, δοτικότητα και σεξουαλική έλξη μπορεί να κρατήσει μια ζωή. Οι εγκέφαλοι των ατόμων που βιώνουν αυτού του είδους την αγάπη μπορούν να συνεχίζουν να πυροδοτούν αυτή τη σπίθα ο ένας για τον άλλο με τον ίδιο τρόπο που συνέβη όταν πρωτοσυναντήθηκαν 20 χρόνια ή και περισσότερα πριν». Αισιόδοξα δεν μας τα λέει;\nΡομαντική αγάπη Vs Παθιασμένου έρωτα\nΤο πρόβλημα είναι ότι πολύ συχνά μπερδεύουμε την ρομαντική αγάπη με τον παθιασμένο έρωτα ή εμμονική αγάπη. Αυτά τα δύο μοιάζουν πολύ, ωστόσο η εμμονική αγάπη περιέχει συναισθήματα ανασφάλειας, αβεβαιότητας και φόβου. «Περιέχουν ένα εμμονικό, βασανιστικό στοιχείο» λέει η κοινωνική ψυχολόγος Elaine Hatfield, «μια κατάσταση έντονης λαχτάρας για ένωση με τον άλλο, που χαρακτηρίζεται από ενοχλητικές σκέψεις, αβεβαιότητα και διαταραχές της διάθεσης». Αυτού ακριβώς του είδους η αγάπη μπορεί να λειτουργήσει στις αρχές μιας σχέσης, εντούτοις γίνεται βασανιστική και επώδυνη στη συνέχεια.\nΠου βρίσκεται η σχέση σου στην κλίμακα παθιασμένης αγάπης;\nΗ Hatfield μαζί με τη συνεργάτιδά της Susan Sprecher δημιούργησαν την Κλίμακα Παθιασμένης Αγάπης όπου ανέπτυξαν τις ιδιότητες που έχει αυτή. Δες ποιες είναι αυτές και κρίνε που βρίσκεται η δική σου σχέση.\nΣκέφτεσαι ή ανησυχείς για τον σύντροφό σου.\nΈχεις εξιδανικεύσει τον σύντροφό σου ή την σχέση σου.\nΕπιθυμείς να γνωρίσεις τον σύντροφό σου και θέλετε και ο σύντροφός σου να σε γνωρίσει.\nΟ σύντροφός σου σε έλκει και σε διεγείρει σεξουαλικά.\nΝιώθεις πολύ καλά όταν τα πράγματα βαίνουν καλώς.\nΝιώθεις άσχημα όταν τα πράγματα πηγαίνουν άσχημα.\nΑγαπάς και επιθυμείς να σε αγαπούν.\nΘέλεις ολοκληρωμένη και μόνιμη σχέση ένωσης.\nΠροσπαθείς να ανακαλύψεις πώς νιώθει ο σύντροφός σου.\nΒοηθάς έμπρακτα το σύντροφό σου.\nΕίσαι σωματικά κοντά με τον σύντροφό σου.\nΕίναι σαφές ότι η αγάπη είναι πιο πολύπλοκη και περιέχει πολύ περισσότερα στοιχεία από την απλή σεξουαλική έλξη.\nΟι τέσσερις φάσεις της αγάπης\nΦάση 1η: Η επιλογή του συντρόφου\nΔιαλέγεις το πρόσωπο με το οποίο θέλεις να είσαι μαζί. Μπορεί να είναι μια διαδικασία ασυνείδητη, βάσει ενστίκτου.\nΦάση 2η: Έρωτας\nΑυτό ακριβώς είναι το στάδιο το οποίο περιγράφεται σε όλες τις ταινίες, τη μουσική και τα βιβλία. Είναι ένα στάδιο γεμάτο έντονα συναισθήματα, όπου δεν μπορείς να δεις τον άλλο καθαρά όπως είναι, αλλά όπως εσύ νομίζεις ότι είναι. Ο έρωτας είναι τυφλός, δεν λένε;\nΦάση 3η: Η πτώση του έρωτα\nΑκόμη και τα πιο αγαπημένα ζευγάρια περνάνε την φάση αυτή, όταν πια ο έρωτας του πρώτου καιρού έχει περάσει, το πάθος έχει εξαφανιστεί και ο σύντροφός σου δεν σε αναστατώνει με μια του ματιά. Είναι η φάση της πραγματικότητας. Έχεις την ευκαιρία να δεις τον άλλο όπως πραγματικά είναι και να εκτιμήσεις το αν θέλεις και μπορείς να μείνεις μαζί του ή όχι. Εάν όχι τότε θα πρέπει να χωρίσεις και να συνεχίσεις αναζητώντας έναν άλλο σύντροφο.\nΦάση 4η: Αληθινή αγάπη\nΕάν, αφού τελειώσει ο έρωτας και το πάθος, αποφασίσεις ότι αυτός είναι ο σύντροφος που θέλεις και επιθυμείς, τότε έχεις βρει την αληθινή αγάπη. Συμβαίνει αργά και βαθμιαία 1-2 χρόνια μετά από την 3η φάση. Και τα συναισθήματά σου θα συνεχίσουν να ωριμάζουν και να δυναμώνουν στο πέρασμα του χρόνου.\nΈνα fit μυστικό για έξυπνες μανούλες, θα σε ξαφνιάσει!\nletitsia Jul 22\nletitsia Feb 28


Διακόσιες δέκα χιλιάδες οκάδες βαμβακιού: Μια παράσταση της Ιόλης Ανδρεάδη - Ανοιχτό Παράθυρο\nHomeΕπιλογέςΔιακόσιες δέκα χιλιάδες οκάδες βαμβακιού: Μια παράσταση της Ιόλης Ανδρεάδη\nΜε στόχο την εξοικείωση σε ζητήματα μνήμης και ιστορίας, το Πολιτιστικό Ιδρυμα Ομίλου Πειραιώς (ΠΙΟΠ) παρουσιάζει στους χώρους του Ιστορικού Αρχείου του, την παράσταση «Διακόσιες δέκα χιλιάδες οκάδες βαμβακιού – μια παράσταση στο Αρχείο», από 1 Απριλίου έως 23 Μαΐου, κάθε Δευτέρα & Παρασκευή στις 20.00, με ελεύθερη είσοδο.\nΗ παράσταση: Λίγο προτού δύσει ο ήλιος, 20 θεατές καταφτάνουν στην είσοδο του Ιστορικού Αρχείου του Πολιτιστικού Ιδρύματος Ομίλου Πειραιώς που βρίσκεται στην περιοχή του Ταύρου. Εκεί τους περιμένουν δύο νέες γυναίκες με στολές αρχειονόμων. Η μία καταγράφει τα ονόματα των θεατών και η άλλη τους χωρίζει σε δύο ομάδες: Εργαζόμενους και Βιομήχανους. Οι επισκέπτες είναι οι θεατές και ο κάθε θεατής φέρει πλέον από ένα διακριτικό.\nΕν συνεχεία μπαίνουν όλοι μέσα στο πρώην βιομηχανικό κτήριο, που σήμερα στεγάζει το Ιστορικό Αρχείο. Οι δύο ερευνήτριες μυούν τους επισκέπτες στα άδυτα του Αρχείου και καθώς οι ίδιες διεισδύουν στην έρευνα, σταδιακά μεταλλάσσονται οι ίδιες στο αντικείμενο της έρευνας.\nΤο θέμα: Ολο το υλικό της παράστασης προέρχεται από το αρχείο της βιομηχανίας κλωστοϋφαντουργίας που λειτουργούσε κάποτε στο κτίριο που στεγάζει σήμερα το ΠΙΟΠ. Το υλικό αυτό είναι πραγματικές αφηγήσεις, φωτογραφίες από εγκαίνια, αποκριάτικοι χοροί, γιορτές παιδιών, απονομές βραβείων προσωπικού, γενικές συνελεύσεις, ξεναγήσεις, μητρώα εργατών, μισθολόγια, δείγματα υφασμάτων, περιοδικά εποχής, διαφημιστικό υλικό καθώς και ζωντανές συζητήσεις με ειδικούς στην ιστορία των ελληνικών επιχειρήσεων.\nΗ μέθοδος: Ακολουθώντας αρχές του «θεάτρου-ντοκουμέντου» και συνδυάζοντάς τες με τη site-specific performance, η παράσταση που δημιούργησε η ερευνήτρια και σκηνοθέτις Ιόλη Ανδρεάδη συγγενεύει με αυτό που θα μπορούσε να ονομαστεί «θέατρο-αρχείο». Μόνο που το αρχείο εδώ δεν χρησιμοποιείται απλώς ως πηγή έρευνας και σχεδιασμού μιας θεατρικής παράστασης, αλλά και ως ένας ζωντανός χώρος που περικλείει ολόκληρο το θεατρικό συμβάν.\nΜ΄άλλα λόγια από το αρχείο προέκυψε η ιδέα, στο αρχείο έγινε η έρευνα και η σύνθεση της παράστασης, στο αρχείο παρουσιάζεται το έργο και μέσα σε αυτό καλούνται οι θεατές να παρακολουθήσουν το δρώμενο, που βασίζεται σε αληθινά γεγονότα, τα οποία είχαν λάβει χώρα χρόνια πριν, στον ίδιο χώρο.\nΠραγματικά, ένας πολύ πρωτότυπος και ελκυστικός τρόπος για να έρθει σε επαφή το κοινό, με ένα αρχείο και με τη διαδικασία της έρευνας. Αν μη τι άλλο σου τραβάει την προσοχή και ο τίτλος: Διακόσιες δέκα χιλιάδες οκάδες βαμβακιού!\nΣκηνοθεσία-Ερευνα αρχείου-Κειμένο: Ιόλη Ανδρεάδη. Επιστημονική σύμβουλος: Λένα Μπενέκη. Ερμηνεύουν: Ιφιγένεια Γρίβα και Κατερίνα Μισιχρόνη\nΔιακόσιες δέκα χιλιάδες οκάδες βαμβακιού, της Ιόλης Ανδρεάδη\nΙστορικό Αρχείο ΠΙΟΠ: Δωρίδος 2 & Λεωφόρος Ειρήνης 14, Ταύρος, τηλ. 210 9571305\nΠαίζεται: από 01/04 έως 23/05\nΗμέρα και ώρα: Δευτέρα και Παρασκευή στις 20.00\nΔιαρκεί: 70 λεπτά\nΕίσοδος ελεύθερη. Περιορισμένος αριθμός 20 θεατών ανά παράσταση. Απαραίτητη η κράτηση θέσεων, στο τηλέφωνο 210 3418011 (09.00-17.00)\n21 Ιανουαρίου 2021 Επιλογές\n«Ταξιδεύοντας την Τέχνη»: 25 εικαστικοί με αναπηρία, 25 λογοτέχνες, 4 πόλεις\n3 Ιουνίου 2021 Επιλογές


«Το Ποτάμι θα έπρεπε να στοιχηθεί πίσω από την πατριωτική στάση του Κινήματος Αλλαγής… | ΤΟ ΠΑΡΟΝ\n«Το Ποτάμι θα έπρεπε να στοιχηθεί πίσω από την πατριωτική στάση του Κινήματος Αλλαγής…\nJuly 12, 2018 στις κατηγορίες ΖΙΖΑΝΙΟΝ,\n••• …στο εθνικό ζήτημα, αντί να συνδράμει τα ιδεοληπτικά ράκη των Τσίπρα – Κοτζιά», δήλωσε ο Παναγιώτης Καρκατσούλης, πρώην βουλευτής και στέλεχος μέχρι προχθές του Ποταμιού, ο οποίος πλέον προσχώρησε στο Κίνημα Αλλαγής. Αυτό κάτι λέει, Σταύρο.\n••• «Από την περιβόητη Συμμαχία του Νότου, ο ΣΥΡΙΖΑ μεταπηδά στη Συμμαχία του Βορρά, ως υπηρετικό προσωπικό. Σε βάρος και του λαού μας και του στοιχειώδους ανθρωπισμού», τονίζει σε δήλωσή του ο Αλέκος Αλαβάνος.\n••• Κόμμα έστησε και ο Γιάννης Ραγκούσης. Και το όνομα αυτού «Με την επόμενη μέρα». Όλα τελικά έχουν την εξήγησή τους. Δεν τα έβαλε ξαφνικά με τη Φώφη Γεννηματά χωρίς λόγο. Απομένει να δούμε όλη την παρέα…\n••• Μετά τον Ποταμίσιο, έφυγε από το Κίνημα Αλλαγής και ο Σπύρος Λυκούδης, επικεφαλής του κόμματος (;) «Μεταρρυθμιστές της Αριστεράς». Αυτοί είναι οι πολιτικοί μας. Γράψε – σβήσε…\n••• Μετά, τους φταίει ο λαός που τους έχει γυρίσει την πλάτη, απέχοντας από την κάλπη σε ποσοστό πάνω από 50%, όπως καταγράφηκε στις τελευταίες εκλογές.\n••• Πάντα εύστοχος ο Βασίλης Λεβέντης. Χτυπάει κέντρο. «Ο κ. Τσίπρας ψάχνει στους διαδρόμους της Βουλής και αποστάτες για να κάνει τα ρεπό του φίλου του Π. Καμμένου», ήταν η πρόσφατη… παραγωγή του προέδρου της Ένωσης Κεντρώων.\n••• Και προστάτης του Μοσκοβισί ο Τσίπρας. «Πολιτικό θράσος» αποκάλεσε την επίθεση του Μητσοτάκη κατά του Επιτρόπου Οικονομικών Υποθέσεων της ΕΕ.\n••• Ατάκα κι επί τόπου…\n– Άμα γίνετε ποτέ κυβέρνηση, που δεν το βλέπω, κάντε ό,τι θέλετε, ήταν η απάντηση της υπουργού Διοικητικής Ανασυγκρότησης Όλγας Γεροβασίλη στους Νεοδημοκράτες βουλευτές κατά τη συζήτηση ερώτησης αρμοδιότητάς της που είχαν καταθέσει.\nΔικό μας είναι το μαγαζί..\n••• «Υποχείριο του Τζορτζ Σόρος είναι ο πρωθυπουργός των Σκοπίων Ζόραν Ζάεφ», γράφει σε άρθρο του ο Μιχάλης Ιγνατίου. Απλώς το σημειώνουμε μήπως και οι δικοί μας, που κρατούν τις τύχες της χώρας μας, καταλάβουν ποιον έχουν απέναντί τους, που είναι γνωστός στην οικουμένη για τα οικονομικά και πολιτικά παιχνίδια που παίζει.\n••• …στο εθνικό ζήτημα, αντί να συνδράμει τα ιδεοληπτικά ράκη των Τσίπρα – Κοτζιά»,…


The Autopsy of Jane Doe κριτικη ταινιας - Filmakias.gr\nΕλληνικός Τίτλος: The Autopsy of Jane Doe\nΟ έμπειρος ιατροδικαστής Tommy Tilden και ο γιος του Austin, διευθύνουν ένα οικογενειακών συμφερόντων νεκροτομείο και χώρο αποτέφρωσης στη Virginia. Όταν ο τοπικός σερίφης φέρνει μια επείγουσα υπόθεση -ένα άγνωστης ταυτότητας γυναικείο σώμα με τον κωδικό «Jane Doe», το οποίο βρέθηκε στο υπόγειο ενός σπιτιού όπου συνέβη μαζική δολοφονία-, όλα μοιάζουν πως έχουμε ακόμα μια τυπική υπόθεση. Αλλά καθώς η νεκροψία προχωρά, πατέρας και γιος αρχίζουν να σοκάρονται από τις συνεχόμενες αποκαλύψεις.\n«H αυτοψία της Jane Doe» είναι μια ταινία τρόμου με κύριο συστατικό της το παραφυσικό κομμάτι. Προς έκπληξη μας, έχουμε ένα αρκετά καλό και πρωτότυπο σενάριο. Η υπόθεση αυτή θα μπορούσε να πάει σίγουρα στα αζήτητα και να μην την μάθουμε ποτέ, καθώς το περίεργο δεν είναι ότι γίνεται απλά μια τυπική νεκροψία σε κάποιο σώμα. Το περίεργο είναι ότι θα δεις βήμα βήμα την νεκροψία με κάθε ανατριχιαστική λεπτομέρεια.\nΕξαιρετικά αφύσικη η ιστορία που ακολουθεί την «Jane Doe» (το σύνηθες όνομα που δίνουν οι αρχές σε αγνώστων στοιχείων πτώματα), την ανακαλύπτουμε σιγά σιγά και εμείς μαζί με τους πρωταγωνιστές. Με επιστημονική προσέγγιση ανακαλύπτουμε την αλήθεια, ενώ το σίγουρο είναι πως μας αφήνει με το στόμα ανοιχτό.\nΤο πιθανότερο είναι να σκεφτείς πως η ιστορία που εξελίσσετε, δεν είναι δυνατόν να συμβεί, μα μην ξεχνάς πως το παραφυσικό σου αφήνει τέτοιου είδους εντυπώσεις και σεναριακές δυνατότητες. Η ενέργεια που υπάρχει γύρω μας, μεταφέρετε και άλλοτε γίνεται κινητήριος δύναμη προς το καλό και άλλες φορές προς το κακό.\nΣίγουρα υπάρχουν αρκετά κλισέ (κυρίως από το μέσο της ταινίας και μετά) και με την πρώτη ματιά θα πεις πως το σενάριο έχει τρύπες, όμως αν το δεις και δεύτερη φορά σίγουρα θα δικαιολογήσεις πολλά από αυτά. Θυμάμαι κάποιον που μου ‘χε πει να μην φοβάμαι τους νεκρούς, τους ζωντανούς να φοβάμαι. Μετά από αυτό που είδα τους φοβάμαι εξίσου το ίδιο.\nΕίναι η πρώτη απόπειρα του Νορβηγού σκηνοθέτη André Øvredal (Troll Hunter) να μας προσφέρει μια ταινία τρόμου. Το πετυχαίνει σε αρκετά καλό βαθμό, ειδικά στην πρώτη ώρα της σεναριακής πλοκής. Αντικειμενικά στην συνέχεια κουράζει λιγάκι, αλλά όχι τόσο ώστε να σου αφήσει κάτι το αρνητικό.\nΤο σενάριο υπογράφουν οι Ian B.Goldberg και Richard Naing, προσφέροντας μας κάτι διαφορετικό από αυτά που έχουμε δει μέχρι σήμερα. Αξιοσημείωτο πως σε όλη την διάρκεια ακούγεται το τραγούδι από την ταινία των Flintstones «Let the sunshine in» (μπορεί να ακούγεται παιδικό και γελοίο αλλά πιστέψτε με, δεν είναι καθόλου).\nΆφησα επίτηδες τελευταία κατηγορία σχολιασμού τις ερμηνείες των πρωταγωνιστών, για σας πάω στο τραπέζι της νεκροψίας που έκατσε εκεί η Olwen Cathrine Kelly, «ενσαρκώνοντας» την Jane Doe. Αν και νεκρή, η ερμηνεία της έδωσε μια ζωντάνια στους παρευρισκόμενους. Τον ρόλο του έμπειρου νεκροτόμου, Tommy Tilden, και πατέρα βρίσκουμε τον Σκοτσέζο ηθοποιό Brian Cox, ο οποίος ήταν από πολλές απόψεις το τραγικό πρόσωπο αλλά και αυτός που έδωσε τις απαντήσεις στα ερωτήματα μας. Στο πλευρό του θα βρούμε τον Emily Hirsch, στον ρόλο του Austin Tilden να κάνει ότι μπορεί για να τα φέρει εις πέρας (η παρουσία του κινείτε σε μέτρια επίπεδα). Τέλος να αναφερθούμε στην πρασινομάτα Ophelia Lovibond, που την συναντάμε στον ρόλο της κοπέλας του Austin, Emma, χαρίζοντάς μας μια μικρή αλλά αξιομνημόνευτη παρουσία.\nΝα την δεις γιατί εστιάζει πολύ ώρα στην νεκροψία. Αξίζει πραγματικά να το δεις μόνο γι’ αυτό. Προειδοποίηση: Οι σκηνές που εμπεριέχονται είναι «σπλαχνικής φρίκης» (ειδικά για πρωτάρηδες του είδους), γι’ αυτό μην το δείτε μόνοι σας.\nΒαθμολογια Αναγνωστων: (6 Votes)


Σεισαχθεια: Αποκάλυψη: Σχεδιάζουν να φορτώσουν στη ΔΕΗ τα χρέη των ιδιωτικών εταιριών!\nΑποκάλυψη: Σχεδιάζουν να φορτώσουν στη ΔΕΗ τα χρέη των ιδιωτικών εταιριών!\nΟργιάζουν οι φήμες το τελευταίο χρονικό διάστημα ότι οι οφειλές των δύο ανταγωνιστών εταιριών ENERGA & HELLAS POWER προς τον ΔΕΣΜΗΕ πιθανον να της αναλάβει η ΔΕΗ!!!\nΟι σοκαριστικές αυτές πληροφορίες (και ευχόμαστε να μην ισχύουν) πηγάζουν κυρίως από το αρμόδιο Υπουργείο αλλά και από κορυφαίους υπηρεσιακούς παράγοντες της ΔΕΗ που υποστηρίζουν ότι σχεδιάζει το ΥΠΕΚΑ το σενάριο ανάληψης χρεών των ιδιωτικών εταιριών ηλεκτρικής ενέργειας και από τη ΔΕΗ παρά το γεγονός ότι οι ENERGA & HELLAS POWER έχουν εισπράξει από τους καταναλωτές τους τα οφειλόμενα.\nΕύλογα είναι τα ερωτήματα που γεννιούνται προς την διοίκηση Ζερβού όπως:\n- Αν διαψεύδει αυτές ή όχι τις πληροφορίες για την ανάληψη των χρεών από τη Επιχείρηση;\n- Και αν σκέφτεται να αντιδράσει με επιθετικό τρόπο σε όσα μη ανταγωνιστικά πράττουν οι υπόλοιπες εταιρίες ηλεκτρικές ενέργειας και οι οποίες συνεχίζουν να φεσώνουν το κράτος;;\nΕπίσης ερωτήματα τίθενται και για την στάση της ΓΕΝΟΠ-ΔΕΗ:\n- Ο κ. Φωτόπουλος και οι συνεργάτες του έχουν ενημέρωση για τα σχέδια του ΥΠΕΚΑ;\n- Έχουν προνοήσει οι συνδικαλιστές της Ομοσπονδίας να ζητήσουν εξηγήσεις ή ενημέρωση από την διοίκηση Ζερβού ώστε να διασφαλίσει τα συμφέροντα της Επιχείρησης και να μην διαρρέονται από κύκλους του Υπουργείου αυτές οι πληροφορίες για ανάληψη χρεών ιδιωτικών εταιριών από τη ΔΕΗ.\n- Γνωρίζουν ότι η ΔΕΗ είναι στο "κόκκινο" και αν η Επιχείρηση αναλάβει χρέη άλλων θα οδηγήσει σε πλήρη πτώχευση τη ΔΕΗ με τις ανάλογες τραγικές συνέπειες για χιλιάδες εργαζόμενους.\nΑναρτήθηκε από ΣΕΙΣΑΧΘΕΙΑ στις 10:18


Φλώρος: «Ήταν κάτι που το θέλαμε και οι δύο πλευρές» | PAOKVoice\nΟ Τάκης Φλώρος είχε θητεύσει στον πάγκο του ΠΑΟΚ όταν η γυναικεία ομάδα βρισκόταν στην Α2, τότε πήρε το πρωτάθλημα και ανέβηκε στην pre league κατηγορία. Στη φετινή επιτυχημένη σεζόν ο Έλληνας τεχνικός επέστρεψε και έφερε τον ΠΑΟΚ στο υψηλότερο σκαλί του βάθρου , κατακτώντας το κύπελλο Ελλάδος που σήμαινε και τον πρώτο τίτλο στην Α1 κατηγορία για τον Δικέφαλο. Ο έμπειρος τεχνικός υπέγραψε στα γραφεία της ομάδας νέο συμβόλαιο για την επόμενη αγωνιστική περίοδο και έκανε δηλώσεις για την δύσκολη χρονιά που έρχεται.\nΔιαβάστε αναλυτικά όσα είπε ο Τάκης Φλώρος:\n«Η αλήθεια είναι ότι ήταν κάτι που το θέλαμε και οι δύο πλευρές, οπότε δεν υπήρχε κάποια μακροχρόνια συζήτηση. Όλα έγιναν αυθόρμητα και γρήγορα. Θεωρώ ότι η νέα χρονιά θα είναι πολύ ενδιαφέρουσα, όλες οι ομάδες θα είναι σε καλύτερο επίπεδο σε σχέση με πέρσι, θα έχουμε ένα άκρως ανταγωνιστικό πρωτάθλημα. Εμείς πρέπει να προσαρμοστούμε σε αυτό το δεδομένο και θα το κάνουμε»


Logilink Lps243 Socket Outlet 5-way + Switch, 5X CEE 7/3, Flexible, 1.5 M, White - Ηλεκτρικα (PER.588638)\nΑρχική > Υπολογιστές > Πολύπριζα • Διακόπτες > LOGILINK LPS243 SOCKET OUTLET 5-WAY + SWITCH, 5X CEE 7/3, FLEXIBLE, 1.5 M, WHITE\nLOGILINK LPS243 SOCKET OUTLET 5-WAY + SWITCH, 5X CEE 7/3, FLEXIBLE, 1.5 M, WHITE\nΤα κανονικά πολύπριζα μερικές φορές απλά δεν ταιριάζουν στην υπάρχουσα γωνία ή απλά ενοχλούν. Τώρα έχετε τη μέγιστη ευελιξία με το εύκαμπτο πολύπριζο 5 πριζών από τη LogiLink, επειδή μπορείτε να το προσαρμόσετε όπως θέλετε: Τα πέντε στοιχεία υποδοχής συνδέονται με αρμούς για να τοποθετούν κάθε στοιχείο ξεχωριστά. Επομένως, δεν είναι πρόβλημα να το τοποθετήσετε σε ζιγκ-ζαγκ ή ημικύκλιο γύρω από έπιπλα ή απλά κατά μήκος μιας γωνίας. Επομένως, εξοικονομεί περισσότερο χώρο από τα κανονικά πολύπριζα και εξακολουθεί να διαθέτει πρακτικό διακόπτη on / off.\n- 5 πρίζες.\n- Ελεύθερη ευθυγράμμιση όπως θέλετε: ζιγκ-ζαγκ, ημικυκλική ή εντελώς ατομική.\nΔιαστάσεις: 4x4.7x28 cm.\nLOGILINK LPS243 SOCKET OUTLET 5-WAY + SWITCH, 5X CEE 7/3, FLEXIBLE, 1.5 M, WHITE (PER.588638)\n• Διαστάσεις: 4x4.7x28 cm.\nLOGILINK LPS243 SOCKET OUTLET 5-WAY + SWITCH, 5X CEE 7/3, FLEXIBLE, 1.5 M, WHITE PER.588638 PER.588638 LOGILINK LOGILINK ΗΛΕΚΤΡΙΚΑ Κατηγορία: ΗΛΕΚΤΡΙΚΑ •LOGILINK στην κατηγορία ΗΛΕΚΤΡΙΚΑ Τα κανονικά πολύπριζα μερικές φορές απλά δεν ταιριάζουν στην υπάρχουσα γωνία ή απλά ενοχλούν. Τώρα έχετε τη μέγιστη ευελιξία με το εύκαμπτο πολύπριζο 5 πριζών από τη LogiLink, επειδή μπορείτε να το προσαρμόσετε όπως θέλετε: Τα πέντε στοιχεία υποδοχής συνδέονται με αρμούς για να τοποθετούν κάθε στοιχείο ξεχωριστά. Επομένως, δεν είναι πρόβλημα να το τοποθετήσετε σε ζιγκ-ζαγκ ή ημικύκλιο γύρω από έπιπλα ή απλά κατά μήκος μιας γωνίας. Επομένως, εξοικονομεί περισσότερο χώρο από τα κανονικά πολύπριζα και εξακολουθεί να διαθέτει πρακτικό διακόπτη on / off.Χαρακτηριστικά: - 5 πρίζες. - Με φωτιζόμενο διακόπτη ON / OFF. - Πρίζες σε θέση 45 °. - Πρίζες με κλείστρο ασφαλείας. - IP20: Προστασία από τη διείσδυση στερεών αντικειμένων> 12, 5 mm και επαφή με τα δάχτυλα. - Ελεύθερη ευθυγράμμιση όπως θέλετε: ζιγκ-ζαγκ, ημικυκλική ή εντελώς ατομική. - Βύσμα ασφαλείας υπό γωνία. • Ισχύς: 230 V/16 A, 50 Hz, max. 3680 W.• προδιαγραφές καλωδίου: H05VV-F 3G 1.5 mm².• Μήκος καλωδίου: 1.5 m.• Διαστάσεις: 4x4.7x28 cm.• Χρώμα: Λευκό.• Εγγύηση: 2 χρόνια. DOA 7 ημερών LOGILINK LPS243 SOCKET OUTLET 5-WAY + SWITCH, 5X CEE 7/3, FLEXIBLE, 1.5 M, WHITE


Ακτινίδιο Αποξ. Ταϋλάνδης\nΤιμή : € 12,4 / Kg\nΤο ακτινίδιο έχει μεγάλη περιεκτικότητα σε βιταμίνη C, το οποίο το κάνει ιδανικό για την ασπίδα του ανοσοποιητικού μας και βεβαίως του προσδίδει αντιοξειδωτικές ιδιότητες. Μειώνει τις θρομβώσεις στο αίμα ενώ προστατεύει την καρδιά. Το ακτινίδιο ρυθμίζει την αρτηριακή πίεση και βοηθάει το γαστρεντερικό σύστημα. Τρώγεται αποξηραμένο όπως είναι αλλά και πάνω σε γιαούρτι, μαζί με δημητριακά ή σαν υγιεινό σνακ.\nΟ καρπός της μακροζωίας


Earth table. Το τραπέζι που συμβολίζει την ενότητα των λαών\nΠροϊόν: Earth table\nDesigner: Καπάκι: Maurizio και Davide Riva Βάση: Renzo και Matteo Piano\nΥλικό: Ξύλο Kauri, ρητίνη, σίδηρος\nΔιαστάσεις: Διάμετρος 160 εκ., Υ. 75 εκ.\nΤο τραπέζι Earth έχει μία ιδιαίτερη διαδρομή, η οποία ξεκινά αμέσως μετά την καταστροφή των δίδυμων πύργων, όταν η οικογένεια Riva του οίκου RIVA1920, αποφάσισε να εκφράσει την αλληλεγγύη της, προς τις οικογένειες των θυμάτων μέσω μίας ιδιαίτερης πρωτοβουλίας.\nΖήτησε από πέντε διάσημους σχεδιαστές, τον Renzo Piano, τον Antonio Citterio, τον Mario Botta, τον Paolo Pininfarina και τον Terry Dwan να σχεδιάσουν πέντε μοντέλα τραπεζιών, τα οποία πουλήθηκαν σε δημοπρασία.\nΤο κάθε μέρος του τραπεζιού είναι κατασκευασμένο από άλλη ομάδα, με διαφορετικά υλικά και συμβολισμό. Το καπάκι, σχεδιάστηκε από τους Maurizio και Davide Riva και κατασκευάστηκε από αρχαίο ξύλο Kauri και ρητίνη.\nΗ υφή του ξύλου και η διαφάνεια της ρητίνης δημιουργούν μια συναρπαστική αλληλεπίδραση με το φως και την σκιά. Τα ξύλινα μέρη μεταφορικά εκπροσωπούν τις ηπείρους και τα τμήματα ρητίνης τους ωκεανούς.\nΗ ειδική βάση είναι σχεδιασμένη από τους Renzo και Matteo Piano και κατασκευασμένη από σκούρο σωληνωτό σίδηρο με ορατή συγκόλληση, που συμβολίζει το κουβάρι της ενίσχυσης των κτιρίων που προεξείχαν από τα συντρίμμια μετά την κατάρρευση των Δίδυμων Πύργων.\nΤο τραπέζι Earth γίνεται ένας σιωπηλός μάρτυρας, που θα θυμίζει αυτό που δεν πρέπει να ξεχαστεί: Την φρίκη που γεννιέται από τα σκοτεινά οικονομικά και πολιτικά συμφέροντα και θα είναι πάντα ένα βουβό αντικείμενο, το οποίο θα μιλάει σε χιλιάδες ανθρώπους.\nΤο Kauri, είδος κωνοφόρων που ζουν μόνο στα υποτροπικά κλίματα της Νέας Ζηλανδίας, πρωτοεμφανίστηκαν πριν από 199,6 έως τα 145,5 εκ. χρόνια. Πρόκειται για τα μεγαλύτερα δέντρα στον κόσμο με ύψος μέχρι 70 μέτρα και πλάτος έως 9. Δυστυχώς πολλά από τα δάση τους, ξεριζώθηκαν από Άγγλους αποίκους κατά την άφιξή του για χάρη της ξυλείας ή της επέκτασης της καλλιεργήσιμης γης. Όλα τα υπόλοιπα δέντρα είναι τώρα κάτω από κυβερνητική και νομική προστασία.\nΠριν από περίπου 50.000 χρόνια, στο τέλος της τελευταίας εποχής των παγετώνων, μια σειρά από ανεξήγητους κατακλυσμούς βύθισε ολόκληρα δάση από kauri στο νερό και λάσπη. Η απόλυτη έλλειψη οξυγόνου, τα προστάτευσε από τις χημικές διεργασίες της αποσύνθεσης και της απολίθωσης, επιτρέποντάς τους να παραμείνουν ανέπαφα μέχρι σήμερα.\nΗ ιδέα πίσω τον σχεδιασμό του Earth table είναι εμπνευσμένη από την ειρήνη και τη ενότητα των λαών και εκφράζει την ελπίδα ότι δεν θα υπάρχουν προκαταλήψεις, ταξικές ή φυλετικές διαφορές.


PARTISAN.GR: Να απαιτήσουμε την κυριαρχία\n[Πηγή: Κώστας Λαπαβίτσας, 23/01/2016]\nΗ ευρωπαϊκή οικονομία, κυρίως η ΟΝΕ, είναι στάσιμη, χωρίς προοπτική ανάπτυξης.\nΣτο πλαίσιο αυτό η ευρωπαϊκή Αριστερά πρέπει να προτείνει ένα φιλόδοξο πρόγραμμα κοινωνικής και οικονομικής ανόρθωσης. Ο ορίζοντας είναι πλέον ιστορικός και απαιτείται ένα φιλόδοξο «εναλλακτικό σχέδιο».\nΑναρτήθηκε από Partisan στις 22:43\nΕτικέτες Αριστερά, Δημοκρατία, Ε.Ε., Ελλάδα, Ευρώπη, Πολιτική, video\nΧρήστος Γιανναράς: Διαχείριση της ζωής μας η ψήφος μας\nTο πρόβλημα της Τουρκίας\nΗ εμπόλεμη ειρήνη\nΤο Βερολίνο υποχωρεί καίγοντας γη μέσα στον πανικό...\nΈφυγε από τη ζωή ο Άγγελος Μαστοράκης, ένας από το...\nΧερσαία εισβολή στη Συρία θα μπορούσε να οδηγήσει ...\nΟι ιταλικές ενστάσεις με την Ε.Ε.\nΝτούσαν Σιτζάνσκι: «Η ΕΕ ακροβατεί στην κόψη του ξ...\nΙράν: Ένας υποψήφιος Στρατηγικός σύμμαχος για την ...\nΑπόλυτη σχετική και εύθραυστη η παγκόσμια κυριαρχί...\nΑπό που εισπράττεις Κώστα Καραχάλιο, ΤΑΜΙΑ του "Πράττω" του Κοτζιά;\nΠΑΤΡΑ : ΚΑΙ ΤΟ ΚΑΡΝΑΒΑΛΙ....ΑΡΧΙΖΕΙ. ΤΟ ΠΡΟΓΡΑΜΜΑ !!! [ video ]\n(Τα σχόλια... δικά σας)! Ραντεβού με Αλέξη, Φώφη και μπόλικο Λιβάνη ΤΟ ''ΒΑΘΥ ΠΑΣΟΚ'' ΜΕ ΤΗΝ ΗΓΕΤΙΚΗ ΟΜΑΔΑ ΤΟΥ ΜΑΞΙΜΟΥ ΣΤΗΝ ΚΑΤΟΙΚΙΑ ΤΟΥ ''ΚΥΑΝΟΠΩΓΩΝΟΣ'' ΕΠΙ ΑΝΔΡΕΑ ΠΑΠΑΝΔΡΕΟΥ